‘Tun’ kepada Tengku Maimun, Arshad Ayub

PUTRAJAYA: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah semalam berkenan mengurniakan Darjah Seri Setia Mahkota (SSM) yang membawa gelaran ‘Tun’ kepada Ketua Hakim Negara Tan Sri Tengku Maimun Tuan Mat dan Pro-Canselor Universiti Teknologi MARA (UiTM) Tan Sri Dr Arshad Ayub.

Dua tokoh itu mendahului senarai 31 penerima Darjah Kebesaran, Bintang dan Pingat Persekutuan 2020 bersempena Hari Keputeraan Rasmi Yang di-Pertuan Agong pada istiadat pengurniaan hari pertama yang berlangsung di Istana Melawati di sini semalam.

Tengku Maimun, 61, yang dilantik sebagai Ketua Hakim Negara pada 2 Mei 2019, adalah wanita pertama di Malaysia memegang jawatan tertinggi badan kehakiman negara.

Sementara itu, Arshad, 91, yang dilantik sebagai Pro-Canselor UiTM sejak 2000 turut memegang jawatan sebagai Canselor Universiti Islam Malaysia (UIM) sejak 2019.

Beliau juga pernah menerima anugerah Tokoh Merdeka pada 2014 dan dinobatkan sebagai Tokoh Melayu Terbilang pada 2012.

Turut berangkat ke istiadat itu ialah Raja Permaisuri Agong Tunku Hajah Azizah Aminah Maimunah Iskandariah.

Istiadat pengurniaan hari pertama itu juga menyaksikan empat individu dikurniakan Darjah Panglima Mangku Negara (PMN) dan 12 individu menerima Darjah Panglima Setia Mahkota (PSM), masing-masing membawa gelaran ‘Tan Sri’.

Penerima Darjah PMN ialah Ketua Setiausaha Negara Datuk Seri Mohd Zuki Ali, Peguam Negara Tan Sri Idrus Harun, Panglima Angkatan Tentera Malaysia (ATM) Jeneral Tan Sri Affendi Buang dan Ketua Polis Negara Tan Sri Abdul Hamid Bador.

Seramai 12 penerima Darjah PSM ialah Presiden Mahkamah Rayuan Datuk Rohana Yusuf, Ketua Pengarah Perkhidmatan Awam Datuk Mohd Khairul Adib Abd Rahman, Ketua Pengarah Kesihatan Datuk Dr Noor Hisham Abdullah, Panglima Tentera Darat Jeneral Datuk Zamrose Mohd Zain dan Panglima Tentera Udara Jeneral Datuk Sri Ackbal Abdul Samad.

Turut dianugerah PSM ialah bekas Timbalan Ketua Polis Negara Datuk Mazlan Mansor, Presiden Majlis Olimpik Malaysia Datuk Seri Mohamad Norza Zakaria, Ketua Pegawai Eksekutif The Lotus Corporation Bhd Datuk R Doraisingam, Pengerusi Petroliam Nasional Berhad (Petronas) Datuk Ahmad Nizam Salleh, Presiden Kumpulan Sunway Group Berhad Datuk Chew Chee Kin, Pengarah Urusan Platinum Victory Holdings Sdn Bhd Datuk Seri Gan Yu Chai dan Pengasas dan Pengarah Urusan SENA Group of Companies yang juga Pengasas dan Pengarah Optimax Holding Berhad Datuk Tan Boon Hock.

Yang di-Pertuan Agong turut mengurniakan Darjah Panglima Jasa Negara (PJN) yang membawa gelaran ‘Datuk’ kepada Ketua Audit Negara Datuk Nik Azman Nik Abdul Majid, Hakim Mahkamah Rayuan P Ravinthran, Setiausaha Kerajaan Negeri Sarawak Datuk Amar Jaul Samion dan Setiausaha Kerajaan Negeri Sabah Datuk Safar Untong.

Turut dianugerahkan Darjah PJN ialah Ketua Setiausaha Kementerian Luar Datuk Seri Muhammad Shahrul Ikram Yaakob, Ketua Pengarah Pelajaran Dr Habibah Abdul Rahim, Ketua Pengarah Keselamatan Negara Mohd Rabin Basir, Naib Pengerusi CRSC Holdings Berhad Datuk Mohamed Salleh Bajuri dan Pengarah Eksekutif Kumpulan Low Yat Group Low Gee Teong.

Pada istiadat pengurniaan semalam, Al-Sultan Abdullah turut mengurniakan Darjah Panglima Setia Diraja (PSD) yang membawa gelaran ‘Datuk’ kepada Timbalan Ketua Setiausaha (Pengurusan), Jabatan Perdana Menteri Mohammad Ismail, Ketua Pengarah Bahagian Hal Ehwal Undang-Undang, Jabatan Perdana Menteri Roziah Abudin, Doktor Peribadi Yang di-Pertuan Agong, Dr. Mahathar Abd Wahab dan Doktor Peribadi Raja Permaisuri Agong, Dr. Zanariah Hussein.- Bernama

See author's posts


26 PATI diberkas di ‘jalan tikus’

KUCHING: Pasukan Gerakan Am (PGA) Briged Sarawak berjaya memberkas sejumlah 26 orang pendatang haram tanpa izin (PATI) yang cuba memasuki negeri ini melalui jalan tikus di sempadan Sarawak-Kalimatan pada Khamis dan Jumaat lepas.

Komander PGA Bridged Sarawak SAC Mancha Ata berkata, kesemua mereka ditangkap dalam tiga operasi Op Benteng Covid-19 di Daerah Serian dan ditahan di bawah Akta Imigresen 1953 dan 1969 kerana tidak mempunyai sebarang dokumen perjalanan dan permit kerja yang sah.

“Kes pertama adalah pada 25 Jun dengan pasukan yang bertugas di Kompleks Imigresen, Kastam, Kuarantin dan Keselamatan (ICQS) Tebedu telah menahan seorang lelaki warganegara Indonesia, 31, yang menyusup masuk secara berjalan kaki melalui jalan tikus ke Malaysia di kawasan tanah perkuburan Katolik, Kampung Entubuh, Tebedu, Serian dalam keadaan mencurigakan.

“Pemeriksaan lanjut mendapati subjek tidak memiliki sebarang dokumen perjalanan yang sah dan diserahkan kepada pihak Ibu Pejabat Polis Daerah (IPD) Serian untuk tindakan dan siasatan selanjutnya.” katanya dalam kenyataan di sini, semalam.

Mengenai tangkapan kedua, beliau berkata pasukannya telah menahan enam lelaki warganegara Indonesia yang menyusup masuk melalui jalan tikus dalam keadaan mencurigakan bertempat di kawasan berhampiran Kampung Tong Nibong, Serian.

“Pemeriksaan lanjut telah menemukan dua buah motosikal, dua batang anak kunci dan sebuah passport dengan anggaran nilai keseluruhan rampasan adalah sebanyak RM5000.

“Manakala kes ketiga yang dijalankan pada 26 Jun, pasukan telah berjaya menahan 19 lelaki warganegara Indonesia yang menyusup masuk secara berjalan kaki melalui jalan tikus bertempat di sebuah ladang sawit di Daerah Serian.

“Pemeriksaan lanjut mendapati kesemua tangkapan warganegara indonesia tersebut tidak memiliki sebarang permit kerja atau dokumen perjalanan yang sah dan seterusnya diserahkan ke IPD Serian untuk tindakan lanjut,” jelasnya.

Tegasnya, pihak PGA Briged Sarawak akan terus menjalankan operasi ini secara agresif bagi mengesan tekong-tekong atau mereka yang bersubahat dan terlibat didalam aktiviti penyeludupan dan pemerdagangan PATI di sempadan Sarawak – Kalimantan Indonesia.

“Tindakan yang agresif juga akan diambil dalam usaha untuk membanteras sebarang bentuk jenayah rentas sempadan dan menyekat kemasukan PATI dengan mengukuhkan kawalan sempadan negeri sarawak bagi mengekang penularan wabak Covid-19,” ujarnya.

Oleh Zarina Abdullah

See author's posts


Pulau Pinang kembali ke Liga Super 2021

PULAU PINANG telah sah akan beraksi di Liga Super musim depan dengan berbaki tiga perlawanan selepas berjaya mengekalkan rekod tanpa kalah pada Liga Premier musim ini.

Kejayaan skuad bimbingan Manzoor Azwira Abdul Wahid turut dibantu oleh keputusan pencabar terdekat Negeri Sembilan yang hanya mampu seri tanpa jaringan dengan Perak II Sabtu lepas manakala UKM FC yang hanya seri 2-2 lawan Terengganu FC II dan Kelantan yang tewas 0-2 kepada Kuching FA malam kelmarin.

Manzoor Azwira berkata kejayaan pasukannya musim ini adalah atas beberapa sebab termasuk sokongan kerajaan negeri, pihak pengurusan dan para pemain yang bermain dengan bersungguh-sungguh untuk mencapai sasaran layak ke Liga Super.

“Saya amat bangga dengan pencapaian ini tetapi kredit harus diberikan kepada semua pemain termasuk pihak pengurusan dan kerajaan negeri yang sentiasa memberi sokongan,” katanya ketika dihubungi Bernama di sini hari ini.

Tambahnya, beliau turut berterima kasih kepada keempat-empat pemain import yang memberikan prestasi terbaik mereka dalam membantu pasukan ini layak ke Liga Super.

Manzoor Azwira berkata sasaran pasukannya kini adalah menjuarai Liga Premier musim ini dengan berbaki tiga lagi pelawanan.

“Untuk baki perlawanan nanti, kami akan cuba berikan aksi yang terbaik dan menghadiahkan satu lagi kejayaan iaitu muncul juara Liga Premier musim ini.

“Lagipun, Pulau Pinang belum pernah bergelar juara Liga Premier dan ini adalah kesempatan terbaik untuk berbuat demikian,” katanya.

Manzoor Azwira berkata saingan dan cabaran bermain di Liga Super musim depan sudah tentu berbeza justeru beliau tidak menolak kemungkinan pemain pasukannya akan dirombak untuk menghadapi Liga Super yang setiap pasukan akan diberi kelonggaran untuk mendapat khidmat lima pemain import.

Kini, skuad Harimau Kumbang telah berada di puncak Liga Premier dengan mengutip 20 mata daripada lapan perlawanan, diikuti pasukan Kuala Lumpur 17 mata di tangga kedua, JDT II dengan 14 mata, Terengganu FC II 13 mata manakala Kelantan dengan 11 mata.

Dua pasukan teratas Liga Premier akan layak ke Liga Super yang kali terakhir Pulau Pinang beraksi adalah pada 2017.-Bernama

See author's posts


KKM kesan sijil vaksinasi dijual dalam talian

GOPENG: Kementerian Kesihatan (KKM) telah mengenalpasti satu kes penjualan sijil vaksinasi dalam bentuk kad fizikal secara dalam talian di utara tanah air.

Timbalan Menteri Kesihatan Datuk Dr Noor Azmi Ghazali berkata, tindakan akan diambil Unit Inspektorat dan Perundangan KKM ke atas pihak yang terlibat selain laporan polis telah dilakukan bagi membolehkan pihak berkuasa menyiasat perkara berkenaan.

“Kita tidak membenarkan penjualan (sijil vaksinasi) ini kerana ia adalah satu penipuan sebab akan ada individu melakukan penipuan mengatakan dia sudah menerima dua dos vaksin Covid-19.

“KKM tidak ada mengeluarkan atau membuat perolehan kepada mana-mana pihak untuk mengeluarkan kad vaksinasi kerana sekiranya mahu dine-in (makan di premis) atau merentas daerah, mereka perlu menunjukkan sijil digital di aplikasi MySejahtera atau kad vaksinasi yang dikeluarkan oleh KKM,” katanya kepada pemberita selepas meninjau Pusat Pemberian Vaksin (PPV) Awam di Kompleks Jabatan Kemajuan Masyarakat di sini semalam.

Selasa lalu, Ketua Jabatan Obstetrik dan Ginekologi Hospital Sultanah Bahiyah Datuk Dr Mohd Rushdan Mohd Noor dalam hantaran yang dimuat naik melalui laman Facebook beliau mendedahkan sijil vaksinasi Covid-19 dalam bentuk kad fizikal sudah dijual secara dalam talian.

Beliau turut menyiarkan tangkap layar penjualan kad fizikal dalam talian yang tertera sijil digital vaksinasi Covid-19 yang dicetak dan dijual pada harga RM15.

Dalam perkembangan lain, Dr Noor Azmi berkata individu dari luar negara yang pulang ke Malaysia perlu mendaftar aplikasi MySejahtera bagi membolehkan mereka sentiasa mengemaskini tahap kesihatan.

“Apabila pulang dari luar negara, di pintu masuk lapangan terbang pihak KKM akan mengambil segala maklumat mengenai tahap kesihatan dan akan dimasukkan ke dalam MySejahtera,” katanya.

Sebelum ini, Perdana Menteri Tan Sri Muhyiddin Yassin berkata kemudahan bagi individu yang menerima vaksinasi lengkap iaitu pengembara warganegara dan bukan warganegara yang mempunyai kediaman di Malaysia termasuk Penduduk Tetap dan Malaysia MY Second Home yang pulang atau tiba dari luar negara dibenarkan menjalani kuarantin wajib di rumah dan diberikan Perintah Pengawasan Dan Pemerhatian Di Rumah (HSO) digital. – Bernama

See author's posts


China mula lulus visa kemasukan warga asing

WASHINGTON: China akan memulakan semula pengeluaran pelbagai visa kepada warga asing bermula esok, kata kedutaan negara itu di Washington, semalam.

Langkah itu, sekali gus menarik balik sekatan menyeluruh yang berkuat kuasa sejak penularan wabak Covid-19.

Notis oleh kedutaan China menyatakan, selain dokumen perjalanan baharu yang sedang disemak dan diluluskan, visa yang dikeluarkan sebelum 28 Mac 2020 yang masih sah akan sekali lagi dibenarkan masuk ke China.

Dasar yang dikemas kini itu juga akan membolehkan penyambungan semula perjalanan tanpa visa bagi mereka yang tiba dengan kapal persiaran ke Shanghai dan kumpulan pelancong tertentu dari Hong Kong, Macau serta negara dalam kumpulan serantau ASEAN. – AFP

See author's posts


Covid-19: Penduduk perlu waspada, patuhi SOP

LAWAS: Penduduk di Daerah Lawas diingatkan untuk meningkatkan tahap kewaspadaan dan pematuhan prosedur operasi standard (SOP) Covid-19.

Timbalan Ketua Menteri, Datuk Amar Awang Tengah Ali Hasan yang diminta mengulas perkembangan kes Covid-19 di Daerah Lawas yang kini berstatus kuning berharap semua pihak mematuhi SOP yang ditetapkan kerajaan.

Beliau juga mengingatkan penduduk yang bergerak ke Sabah perlu mendapatkan permit sah daripada Jawatankuasa Bencana Negeri Sarawak.“Tidak ada kompromi dalam pematuhan SOP Covid-19, lebih-lebih lagi dengan kedudukan Lawas berjiran dengan Sabah,” ujarnya.

Ini kerana kes Covid-19 menyaksikan peningkatan kes jangkitan di Sabah dan terdapat dua kes yang membabitkan petugas kesihatan dan pegawai Imigresen yang mengawal sempadan Sabah dengan Merapok di Lawas.

Awang Tengah juga mengarahkan agar semua agensi bertanggungjawab untuk memastikan pemantauan rapi dilakukan terhadap semua pusat yang melibatkan kehadiran ramai.

Keselamatan di sekolah dan seumpamanya perlu dipantau rapi agar wabak ini dapat dikawal dan rantaiannya diputuskan.

Setakat semalam, dua kes disahkan positif dan kedua-dua mereka dirujuk ke Hospital Miri untuk tindakan lanjut dan siasatan rapi juga dilakukan untuk mengenal pasti kontak rapat kedua-dua mereka.

Suspek pertama adalah seorang wanita dari Klinik Kesihatan Lawas dan kes kedua adalah Pegawai Imigresen yang bertugas di pintu masuk sempadan Sabah dan Sarawak di Merapok.

Oleh Adeng Edrus

See author's posts


‘Tiada perjanjian bertulis GPS, PN

KUCHING: “Tiada perjanjian bertulis. Ia lebih kepada persefahaman antara parti.”

Itu komen Naib Presiden PBB, Dato Sri Abdul Karim Rahman Hamzah mengenai ‘mungkir janji’ kepada Gabungan Parti Sarawak (GPS) oleh Pengerusi Perikatan Nasional (PN), Tan Sri Muhyiddin Yassin.

“Ia sepatutnya mengikut persefahaman, sekiranya pilihan raya negeri yang lalu tidak bertanding, tindakan seperti ini sepatutnya diteruskan semasa PRU15.

“Ia lebih kepada persefahaman antara rakan dan parti. Jadi kalau nak cakap perjanjian bertulis memang tak ada. Itu yang saya tahu.

“Bagaimanapun, kita dengan Tan Sri Muhyiddin Yassin (Pengerusi PN) masih berkawan tetapi ini (PRU15) melibatkan demokrasi dan sekiranya hendak bertanding di Sarawak, kita tetap terima walaupun dengan hati yang berat sikit,”katanya ketika ditemui selepas perasmian Pameran Sarawak di sini petang ini.

Karim berkata, keadaan seperti ini tidak menjejaskan hubungan baik antara GPS dan PN.

PN pimpinan Muhyiddin merangkumi Parti Pribumi Bersatu Malaysia (BERSATU), PAS, GERAKAN, Parti Solidariti Tanah Airku (STAR) dan Parti Progresif Sabah (SAPP).

PN melalui BERSATU meletakkan tiga calon itu Datuk Ali Biju (Saratok), Jugah Muyang (Lubok Antu), kedua-duanya penyandang kerusi Parlimen berkenaan dan Duke Janteng di Parlimen Bintulu. Seorang lagi calon PH tetapi daripada PAS, Hamdan Sani bertanding di Batang Lupar.

Semalam, sebuah portal berita berpangkalan di Kuala Lumpur melaporkan penafian Muhyiddin ‘mungkir janji’ dan mendakwa hanya wujud persetujuan bahawa BERSATU tidak akan bertanding pada pilihan raya negeri (PRN) sebelum ini, bukan pilihan raya membabitkan kerusi Parlimen.

Untuk rekod, keabsahan Muhyddin sebagai Perdana Menteri ke-8 pada Februari 2020 hanya menjadi kenyataan apabila 19 Ahli Parlimen GPS membuat pendirian menyokongnya, sekali gus membolehkan PN membentuk kerajaan minoriti.

Oleh AZREEN KERIA

See author's posts


PETARA, Antu… ANTU…!

Tusun Ke-18

Kuasa Mistik Antu Bunsu Petara

Bepelasarka penemu litericha, agama Monoteismse, Politeisme, Panteisme, Animisme enggau Sains Spiritual (Spiritual Science), kuasa dunya mistik tauka ‘alam ghaib’ dibagi ngagai tiga raban iya nya: (1) Kuasa mistik Petara (God, Almighty, Tuhan, Allah Taala) (2) Kuasa mistik Antu Bunsu Petara (Dewa Dewi) (3) Kuasa mistik Antu (Sitan, Jin, Iblis, Sihir, enggau ti bukai) Ba Tusun Ke-18 tu aku agi mai kita nampung pansik pasal kuasa dunya Antu Bunsu Petara. Sekali tu, aku agi nampung pasal kaul kitai Iban enggau Orang Panggau Libau enggau Gelong. Nama kebuah sida nya nurunka kuasa mistik sida nengah mensia mayuh enggau bala tuai kayau Iban dulu kelia? Nama kebuah sida nya enda belampung ati nulung bansa Iban baka nya? Uji peratika tibak jerita dalam sejarah Iban di baruh tu.

Libau “Rentap” “Ku ini aku, tujuh malam berunggu maya bulan kembung ini aku Sudan nya bisi ninga nyawa anak mit nyabak kela-kela di meligai indai nuan; iya nya ba sadau rumah panjai kitai maya nya. Ninga utai munyi nya, iya nyau irau sereta alit ati laban ke temu iya, maya nya indai dek Imbong endang bedau belaki; anang ke betubuh bisi lalu ngadaka anak mit. Nyau puas ti alit ati sereta deka nemu utai ti nyelai baka nya, iya pan belalai bejimat-jimat niki ke sadau laban deka meda anak mit ti nyabak nya. Malam ketujuh nya mih iya mujur nyeling ari sadau kami lalu meda utai amai nyelai… huk huk…,” Manang Usay tebatuk lalu ngetu bejaku enda lama seraya meratika mua Libau.

“Nama utai dipeda ini dek nya?” ku Libau. Enda sabar agi iya deka ninga Manang Usay nampung cherita iya.

“Sabar mih Libau. Lagi enda ingat aku…,” ku Manang Usay.“Au mih. Tusui begadai-gadai mih Manang,” ku Libau.

“Ku ini aku, tekenyit amai iya. Nyau deka luput iya meda utai ti dipeda iya nya. Puas iya ngusuk mata, engka nya salah peda, ku iya. Engka nya mimpi, kini? Maya nya ini aku meda indai dek benung gali ba tisi kibung jala ti ditanchang ba kasau. Dalam kibung nya mih iya tepedaka seiku anak mit ti baru ada; tang maya nya anak mit nya badu nyabak; baka ke tinduk jenak.

Utai ti nyelai sereta ngasuh ini aku nyau deka luput iya nya, utai ti endur anak mit nya ti gali nya ukai tilam tauka panggal tang mih sekilung ular. Enda iya kala meda ular ti baka nya. Ku iya ular nabau; tang iya empu pan enda kala meda nabau. Chelum sereta perenching tubuh ular nya ku iya.

Kenyau ari malam ketujuh nya, ular nya nadai datai agi. Suah iya belalai nyeling ari sadau kami tang nadai meda ular nya agi. Iya semina meda anak mit nya enggau indai Imbong nya,” ku Libau.

“Engka ular nya nemu diri ditengkilunka ini dek nya. Entah. Enda ga iya kala nusui cherita lebih ari nya. Iya semina madah, anak mit ti nyabak kela-kela didinga iya tujuh malam nya, endang nuan, Libau,” ku Manang Usay.“Sapa apai aku ti bendar dih, Manang?” ku Libau nanya.

“Ular nya mih. Nitihka cherita indai dek mega, endang bisi orang selalu datai ngayap iya tiap-tiap malam bulan kembung. Amai tauka enda, aku enda ga nemu lebih ari nya, Libau. Aku semina nampung cherita orang tuai,” ku Manang Usay.

“Reti nya, aku mih anak ular nya?” ku Libau nyaut.

“Baka nya mih nitihka cherita orang tuai, tang… utai ti bendar iya nya utai ti dipeda ini aku nya ukai ular. Ku indai dek iya nadai kala meda ular datai ngagai peninduk iya. Iya semina madahka diri suah digayap seiku lelaki ti madahka diri Orang Panggau Libau. Indai dek enda ulih madahka orang bukai pasal utai nya.

“Aku pechayaka cherita ini aku nya amat nyadi, Libau; laban aku pan lama udah begulai enggau dek ngayau. Peda aku…, dek endang orang berani, endang pama lalu bisi kuasa nyelai dalam tubuh dek; munyi ti ba cherita Orang Pangggau. Orang Kaya Pemancha Dana mega kala becherita pasal dek sekumbang dek ti nyadi manuk sabung iya maya kita ngayau ke Sambas suba. Aku mega kala meda dek lesap nadai temu tunga. Mula iya aku enda tentu pechaya; tang udah aku ingatka cherita ini aku, nya baru aku pechaya. Dek tu ukai sebarang mensia…,” pia ku Manang Usay ngujungka cherita iya.

(Dibali ari Novel Libau Rentap, 2004)

Balang ‘Balai Nyabong’

Ari Bukit Tunggal, Balang enggau bala nembiak iya pindah ke ili agi lalu berumah baru ba emperan besai seberai Nanga Ririk di tebing Batang Katibas. Sekumbang ti diau di Nanga Ririk Balang nurun ngemedung baru ke Panggau Libau. Sebedau iya nurun Balang ninggalka pesan ba bala menyadi, petunggal, kaban belayan enggau sida serumah.

“Aku minta semua kita nyambut pemulai aku ari Panggau Libau ila ngena piring ading. Barang sapa kita ti bidik lansik, ba mua kita nya mih aku pansut,” ku Balang.

Udah bejaku munyi nya Balang pan lesap nengah dunya setengh mensia, setengah Antu Bunsu Petara: menselit nengah pintu langit singkum rapit nadai meranggang; tau nelian lubang ujan teman geran laja puang; tau nyidi lubang ai ke bereni jampat mansang; tau nyegi matahari baka bungai besi ditenchang; tau nyelikap nengah pintu kilat baka kempat kanggan dagang.

Ayum ‘Rimau Badang’

Chukup tujuh hari tujuh malam, sida ti tinggal di menua pan bela sama sampal nurun ke dalam kampung laban ti deka nyambut pemulai iya. Udah nyikap diri enggau piring ading sida pan beserara ari pangan diri sebelah kampung nya; nitihka peneka endur ku ati diri empu. Enda lama udah nya, Balang pan pansut ba mua Ayum di Linsing Kuning di Ulu Sungai Bangkit. Maya nya Ayum bisi nyayat babi belang enggau manuk labang kena enselan piring iya.

“Nya alai…laban aku udah pansut ba mua dek, Ayum nya alai dek ila pan tau serang numbangka menua; tau kayau mulau nguluka bala,” pia ku Balang bejaku ba mua Ayum.

Berengkah ari nya Ayum ti bensumbar ‘Rimau Badang’ nyau nyadi manuk sabung Balang ti berani sereta pama amai.

Sekumbang ti diau di emperan besai seberai Nanga Ririk, Balang bisi ninggalka kelai mayuh bendar. Sekeda kelai nya; Balang bisi nanam kayu embawang sepun ba teluk Kerangan Pulai Hari. Penyelai embawang tu iya nya, enti buah iya labuh ninggang ai Sungai Katibas, buah iya melepu; tang enti buah nya labuh ninggang tanah lalu bebelat ke ai sungai Katibas, buah nya tengelam. Kebuah pia, laban kayu embawang nya udah diajihka Balang endang baka nya. Kelimpah ari nya, Balang mega bisi nanam paung tubu sepun ba tembawai sida empu di Nanga Ririk nya. Penyelai tubu nya, enti bisi orang mati maya sida mantap nya; tubu nya pansut darah. Kenu ku orang tuai, tubu tu mali diempa lalu perugan iya agi idup nyentuk ke diatu.

(Dibali ari Dayak, Iban Borneo II, 2015)

Nya mih kuasa mistik Antu Bunsu Petara – Orang Panggau Libau enggau Gelong dalam pengidup bansa Iban. Pechaya tauka enda kitai Iban? Nya bepanggai ba diri empu. Pia mega, munyi aku dulu suba, sekali agi ku madah, tuju aku mai kita macha tauka mansik pasal dunya misteri tauka mensia mistik, ukai aku deka mai kita nyembah ANTU tauka ANTU BUNSU PETARA tang tetap nyembah Petara (God Almighty, Tuhan Allah Taala) taja kitai ngena chara ti bebida. Enti sema kita bisi utai deka ditanya tauka bekunsi penemu enggau aku tau SMS HP: 01114019115 / 0138475146 tauka emel: harry.usup55@gmail.com

See author's posts


Perez bakal tinggalkan Racing Point

PEMANDU Formula Satu dari Mexico, Sergio Perez semalam mengumumkan bahawa dia akan meninggalkan Racing Point akhir musim ini yang boleh menyebabkan dia digantikan oleh juara dunia empat kali, Sebastian Vettel.

Vettel turut akan meninggalkan Ferrari tetapi belum menyatakan hala tuju masa depannya.

Perez, 30, pada awalnya menyertai pasukan yang sebelum ini dikenali sebagai Force India pada tahun 2014 dan terlepas Grand Prix Britain tahun ini setelah dijangkiti Covid-19.

“Ia sedikit menyakitkan ketika saya bertaruh dengan pasukan pada masa-masa yang sangat sukar; kami berjaya mengatasi rintangan dan saya sangat bangga menyelamatkan pekerjaan beberapa rakan sepasukan saya,” kata Perez di Twitter.

“Saya tidak mempunyai rancangan B. Tujuan saya adalah untuk terus berlumba di sini, tetapi itu bergantung kepada mencari projek yang memotivasi saya untuk terus memberikan 100 peratus saya di setiap pusingan,” tambahnya.Racing Point akan menukar nama mereka menjadi Aston Martin tahun depan setelah pelaburan pemilik jutawan Kanada, Lawrence Stroll dalam jenama Britain.

Musim mereka sekarang telah dicemari oleh kontroversi dengan pasukan lain yang mendakwa mereka telah meniru saluran brek Mercedes.

Pada hari Ahad, Racing Point menggugurkan rayuan mereka terhadap pemotongan 15 mata dan denda 400,000 euro. – AFP

See author's posts


Sejarah Iban

MANANG LUPUT …Maya ti bebungkur pua kumbu baka tu, Manang luput ambika semengat sida ulih bekaul enggau Antu ti ngachau mensia.

Harry Usup Umbar

Tusun Ke-48

LEKA jaku, Iban / “Sea Dayak” dikena sida pemansik antropologis nyebut seraban bansa ti bejaku ngena jaku Iban (Ibanic speaking people). Leka jaku “Ibanic” ditengkebang Alfred B Hudson (1970), Professor Emeritus, University of Massachusetts, Amherst, Department of Anthropology. Nitihka pansik analisis “HVS-I region (12 April 2011)”, nunjukka Iban @ Ibanic Group nadai bida ari raban orang asal menua “indigenous people”. Kenu ku sida pemansik antropologis, bepelasarka cytochrome b gene, bansa Dayak @ Ibanic Group, endang seraban enggau orang asal menua (Orang Asli) di menua bukai. Nya alai, Iban nya seraban ari peturun Dayak Borneo ti datai ari menua Yunnan di China & Kemboja baka ti udah disebut dulu agi ari tu. Kenu ku sekeda penulis Orang Putih, leka jaku “Iban” datai ari jaku bansa Kayan “Hivan” ti mai reti orang ti udah pindah ari menua bukai tauka orang ti udu bejalai kin kia. Bisi mega sida ke tuai  madah, bansa Iban bulih nama ‘Iban’ ari cherita Tindin “Bragah Ngindang” seduai Entinggi “Keti Aur Tulang”. Amai tauka enda, dua iti teori nya, ukai pekara ti berat lalu nyadi batang kelikuh bansa Iban Sarawak. Utai ti bendar iya nya, bansa Iban Sarawak endang seperugan, saum  aki ini enggau bansa Dayak Borneo, lalu bisi tanda amat bepelasarka jaku @ Ibanic languages ti dikena IbanSarawak ke diatu. Ngenang pasal penatai Iban ke Sarawak, penatai aki ini Iban Sarawak ke diatu endang enda sebaka jalai, enda mega sebaka taun kenyau ari taun 1675, nitihka pansik antroplogis. Maya ti ngiga, berimba menua baru endur bumai betaun, Iban endang seruran charut enggau bansa Ukit, Baketan, Seru, Beliun, Lugat, Lusum sereta mayuh mega etnik orang asal (natives) ti mit-mit ke bukai, tang “Iban fears no other tribes”.

ASAL PENATAI MANANG

Lebuh Raja Simpulang Gana datai ari menua tasik, iya semina diberi tanah dapur. Nya aja reta tengkira sida menyadi ti agi tinggal diempu iya. Tegal nya iya pedis amai ati lalu ngumbai Singalang Burong bechiping maya magi keresa pesaka sida sebilik. Taja pia, apai iya Raja Jembu enda ngasuh iya ringat lalu bejaku, “Nuan patut puas ati laban berengkah ari sehari tu nyentuk ke jemah ila, nuan deka bekuasa atas tanah. Enti bala menyadi nuan sereta enggau semua peturun sida nya deka nguna tanah endur sida bumai betaun, sida enda tau enda minta pemendar ari nuan”.

Udah ti bebagi reta tengkira, Raja Singalang Burong pindah ari rumah apai iya Raja Jembu laban ti deka berumpang menua baru. Iya jadi enggau Indai Kechendai Bapantak Jerak, Dara Sentaba Balun Kupak. Apin lama udah ti jadi melaki bini, dia bini iya tabin. Tegal nya, bini iya  enda tentu deka makai utai lalu majak kurus-sekurus. Meda baka nya, Singalang Burong ngasuh bala nembiak iya madahka menyadi indu iya Ini Inda Rabong Menoa, Ini Inee Rabong Hari datai ngagai menua iya lalu ngabas penyakit bini iya nya. Lebuh ti ngama tubuh bini menyadi iya nya, dia Ini Inda Rabong Menoa pan bejaku.

“Bini nuan tu, aka wai, tabin nyelai baka tu laban iya alah ayu tegal nama iya “Indai Kechendai Bepantak Jerak, Dara Senteba Balun Kupak. Nya kelalu tinggi sereta enda ngipakka gamal tubuh iya empu. Nya alai nama iya nya patut dipindah lalu asuh manang ngaga nama baru ke iya. Nyadi…, kena ngintu pengawa tu nuan patut nirika gawai ti dikumbai Betawai Bepindah Nama,” ku Inda Rabong Menoa, Ini Inee Rabong Hari.

“Apo nih…! Ni bisi manang di menua aku ditu?!” pia ku saut Raja Singalang Burong. Anang ke meda pelian, ninga pasal manang pan iya enda kala.

“Nya mih, aka wai, kitai mesti bisi manang. Enti nadai, baka ni kitai deka ngubat bala kitai ti tabin baka bini nuan nya,” ku Ini Inee Rabong Hari.

NGINGA SAPA KE PATUT NYADI MANANG

Ninga munyi nya, Raja Singalang Burong pan ngasuh dua tiga iku bala nembiak iya ti bisi ati deka nyadi manang lalu bebangun. Nadai seiku bala nembiak iya angkat lalu madahka diri sanggup nyadi Manang Bali. Meda utai baka nya, iya pan ngasuh menyadi iya ti benama Raja Menjaya nyadi manang. Berat asai mulut  Raja Menjaya madahka diri sanggup nyadi Manang Bali laban ti enggai  bebali nyadi indu lebuh ti udah dibangun menyadi iya Ini Inda Rabong Menoa nya. Taja pia, nyau puas ti diumbuk Raja Singalang Burong, Raja Menjaya pan nadai jaku agi lalu tekala nya Ini Inee Rabong Hari pan nirika gawai Bebangun ba tuchung Bukit Rabong. Udah ti nyadi Manang Bali, iya pan digelar orang Menjaya Manang Raja Betalaga Baroh Rekong, Manang Bali Menyadi Aki Singalang Burong. Iya pan nyadi manang ti pemadu pama sereta bisa jeman nya.

Udah tembu Gawai Bebangun Menjaya Manang Raja seduai Ini Inda pan nirika gawai Betawai Bepindah Nama ke ipar seduai Indai Kechendai Bepantak Jerak, Dara Sentaba Balun Kupak. Nyau datai ba pengujung Gawai Betawai pagi nya, dua tiga kempuk asi pan dirintaika Manang Menjaya ba papan. Genap kempuk asi mesai tunjuk nya pan digagaka sida nama memagang. Enda lama udah nya

NAMA BARU BINI SENGALANG BURONG

Manang pan ngambi manuk tawai lalu diasuh iya makai sekempuk ari asi nya tadi. Manuk tawai nya mantuk lalu makai kempuk asi ti benama Endu Sudan Berinjan Bungkong, Endu Diu Tiong Menyelong. Nya alai, munyi nya mih nama ti diberi Manang ngagai bini Singalang Burong.

Udah ti gerai baka selama bini Raja Singalang Burong nya pan betubuh bisi lalu ngadaka anak lelaki ti diberi seduai nama Aji ti bensumbar Berani Ngilah Bulan, Menteri Suka Raja Rengayan. Aji bebeini ngambi petunggal iya empu, anak Raja Sempulang Gana. Kelimpah ari nya, Raja Singalang Burong seduai iya Endu Sudan Berinjan Bungkong, Endu Diu Tiong Menyelong bisi enam iku anak  indu ti jadi enggau enam iku bunsu burung bisa (omen birds): Ketupong, Bejampong, Beragai, Embuas, Pangkas @ Kutok, Kelabu Papau.

“The seven omen birds are rufous piculet (ketupong), banded kingfisher (embuas), scarlet-rumped trogon (beragai), Diard’s trogon (papau or kalabu), crested jay (bejampong), maroon woodpecker (pangkas) and white-rumped shama (nendak). These seven birds are the crucial omens in Iban augury”.

Referen maya dan  kolobrasyen: Tetuan Alexander Mering – Kabupaten Sintang (Bachelor of Law, UNTAN, Pontianak,  Indonesia) & The Encyclopaedia of Iban Studies, Volume III, Joanne and Vinson H. Sutlive. The Sarawak Journal 1994 -The Source of Iban History, Benedict Sandin)

(Betampung ba Tusun Ke-49  minggu nyin ila)

Nya mih, sekeda cherita asal penatai enggau pemindah bansa Iban ti makin ngansak sesemak ke Utara, ari menua Batang Sadong, nyentuk ke menua Batang Krian-Sebelak di menua Saratok ke diatu. Ari menua pelilih menua Serian, Betong, Saratok Iban majak ngiga menua baru tunga ke Utara. Sebedau ngenang pemindah Iban ke menua bukai ke Utara nyentuke ke Berunei, lalu ke Sabah, aram kitai mansik dulu pasal asal penatai Manang bansa Iban. Arapka Iban patut nemu asal penatai diri empu endang seperugan sebedau bepechah berimba menua baru di menua bukai.  Artikel ti deka nyadi bup tu ila, endang deka befokus ba senentang perugan Dayak @ Ibanic Group aja, ukai reti kitai ngelaung tauka enggai begulai enggau bansa Dayak bukai, tang mih awakka mudah agi dipansik laban mit agi rampa. Bansa Dayak bukai awakka sida empu ga mansik. Nitihka pansik Litericha enggau Sains Spiritual, Dayak @ Ibanic Group tu ukai semina kala diau begulai enggau Bunsu Petara (Dewa) – Sengalang Burung tujuh iku diri menyadi, Orang Panggau Libau enggau mayuh bansa Antu, dulu kelia; tang bansa Dayak Borneo @ Ibanic Group mega datai ari peturun Bunsu Petara (Dewa, Dewi) ti bechampur enggau mensia dunya  (1) Bunsu Petara (Dewa) + Mensia   (2) Antu + Mensia + Bunsu Petara. Ila kita meda lenak agi, amat tauka enda utai tu. Pia mega, bala tuai Iban Sarawak dulu kelia endang dipilih Bunsu Petara, atas pemendar ari Petara (Tuhan, God Almighty). Pechaya tauka enda, bepanggai ba pemacha empu. Engka bisi ga pemacha deka nemu pasal referen artikel tu, endang enda ulih dirintai ditu laban kelalu mayuh, lalu deka ditulis dalam bup maya dichelak ila. Nya alai, Iban patut nemu asal penatai peturun diri empu, ambika kitai ulih serakup lalu begempung enggau bansa bukai di Sarawak mega. Engka bala pemacha bisi utai tanya tauka deka ngirum infomasyen enggau gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115.

Oleh HARRY USUP UMBAR

See author's posts


TRANSISI PEMIKIRAN

PANDEMIK Covid-19 meninggalkan kesan parah yang meninggalkan calar pada roman sejarah dunia secara amnya.  Warga dunia, mahu tidak mahu, menerima perubahan radikal yang dilihat sebagai ‘menyekat’ segala kegiatan, sama ada yang berbentuk perhubungan serta komunikasi, mahupun yang melibatkan ranah-ranah lain.  Pematuhan terhadap amalan norma baharu yang wajar diterap serta dipraktikkan bagi membendung serta melandaikan keluk penularan virus korona.  Selama hampir tiga tahun, warga dunia bergelut dalam kubang parah yang menyaksikan kehilangan nyawa, yang setakat ini, melebihi 8 juta dengan Amerika Syarikat mendahului senarai catatan kematian paling tinggi, diikuti Brazil dan India.

Biarpun secara perlahan, suasana pandemik menampakkan penurunan jangkitan sehingga fasa pandemik diumumkan menganjak ke fasa endemik, namun, kemunculan varian-varian baharu virus korona, seperti Delta dan Omicron, sedikit sebanyak menimbulkan keraguan akan berlaku pemulihan seratus peratus.  Covid-19 menjadi ‘penghuni’ tetap dalam kehidupan manusia dunia.  Hal yang walaupun sedikit sebanyak ‘melegakan’, akan tetapi masih gagal meredakan kerisauan dan ketakutan dalam nubari.

Sepanjang tempoh pandemik, kesukaran mendepani kehidupan membawa kepada kerajaan negara di seluruh dunia mengambil tindakan proaktif bagi membantu meringankan beban yang ditanggung akibat kehilangan punca pendapatan berpunca daripada perintah sekatan pergerakan serta aktiviti ekonomi yang terpaksa dilakukan.  Bantuan yang setidak-tidaknya mampu memastikan kelangsungan kehidupan terjamin. Tindakan yang dilihat sebagai wajar memandangkan tekanan perasaan yang dialami, menyebabkan beberapa individu dalam kalangan warga dunia mengambil tindakan nekad yang pengakhirannya tragis.

Malah, masih ‘melekat’ pemahaman bahawa Covid-19 berupa suatu komplot atau konspirasi terancang kumpulan tertentu yang direncanakan bagi ‘mengurangkan’ bilangan penduduk dunia yang kian meningkat, menghadirkan krisis kepadatan kependudukan yang membimbangkan, di samping kekurangan bekalan makanan.  Pelbagai teori ‘muncul’ sehinggakan isu vaksin serta kempen pemvaksinan (PICK dan PICK Kids dalam konteks negara kita) bagi mengekang penularan serta ‘meneduhkan’ landaan gelombang jangkitan, masih mengawang dan kedengaran pertikaiannya.   Masih melekat unsur ‘kedegilan’ sebahagian daripada kalangan masyarakat yang enggan divaksinasikan dengan melaraskan hujahan pada teori konspirasi yang dijelaskan secara meyakinkan.  Memang tidak dapat dinafikan hak berkenaan berupa hak peribadi, akan tetapi melihat dari sisi pemastian keselamatan dan kesihatan yang menyeluruh sifatnya, sikap sedemikian sudah pasti menjadi faktor penghambat.

Melihat perkembangan di dalam negara secara khusus, apa-apa yang diperkatakan di atas tidak terlepas daripada dialami.  Pada ketika penularan Covid-19 berada pada tahap kemuncaknya, pelbagai aksi serta reaksi dapat diperhatikan.  Sekecil-kecil perkara, mampu ‘meletup’ menjadi isu yang bersifat nasional.  Apatah lagi dengan kehadiran pihak-pihak tertentu dengan ‘kipas ajaib’ mereka untuk membantu memarakkan bara emosi agar nyalaan apinya membesar sehingga sukar untuk dipadamkan.  Suatu aspek yang menarik untuk diberikan perhatian adalah, pelarasan tudingan jari-jemari diarahkan kepada satu pihak, iaitu pemerintah atau kerajaan. Hujahan berkisar tentang kewajaran, keberkesanan serta kejayaan langkah-langkah yang dilaksanakan dalam pembendungan wabak berkenaan.  Malah, bantuan yang dihulurkan serta insentif yang diperkenal untuk dilaksanakan tidak terlepas daripada dipersoalkan, daripada persoalan jumlahnya, keterangkumannya sehinggalah kepada sumbernya.  Akan tetapi apabila dilaksanakan, pihak-pihak inilah yang berada di baris hadapan dalam kalangan mereka yang mengemukakan permohonan.

Dalam situasi negara berhadapan dengan krisis, di samping kerajaan berusaha semampu boleh menghulurkan bantuan berdasarkan kemampuan atau dari segi implikasi kewangan dan faktor logistik lain, masih wujud pihak-pihak tertentu yang secara terbuka, mengambil kesempatan untuk ‘menangguk di air yang keruh’.  Pendekatan sedemikian tidak lebih daripada pemanipulasian faktor ‘gangguan emosi’ manusia yang sedang ‘menggelupur’ dalam kesengsaraan akibat libasan pandemik Covid-19.  Tindakan yang berupa sikap mengambil kesempatan untuk menzahirkan agenda masing-masing, sama ada untuk kepentingan diri sendiri mahupun kepentingan parti dan kumpulan yang diwakili.

Amalan sedemikian tidak lebih daripada ‘mendidik’ masyarakat untuk bersikap negatif, sarkastik, memberontak, sangsi serta berburuk sangka.  Apa-apa juga yang dilaksanakan pasti akan dilihat lewat sisi pandang negatif, sedangkan kebaikan serta manfaatnya cuba diselindungkan sebalik tirai tebal.  Malah, kini, amalan saman-menyaman seakan-akan membudaya, bukan sahaja dalam kalangan ahli politik serta individu berprofil tinggi, malah dalam kalangan masyarakat marhaen.  Pemutarbelitan apa-apa kenyataan amat mudah sekali berlaku.  Kenyataan yang bersifat komen wajar (fair comment) sudah tidak lagi wujud, dan mudah ditafsirkan sebagai kenyataan berniat jahat, memalukan, di samping menjatuhkan air muka. Hal yang mampu mengakibatkan pengemukaan saman malu yang bukannya kecil jumlahnya.  Hal-hal yang diperkatakan dilihat sebagai suatu transisi pemikiran yang diacuankan berlandas pemenuhan kehendak serta kepentingan peribadi serta kumpulan.  Suatu proses transisi yang membimbangkan.

Secara umum, pandemik Covid-19 dilihat bukan sahaja mengubah amalan kehidupan ke arah pengamalan norma baharu kehidupan dalam bentuk pematuhan terhadap Prosedur Operasi Standard yang telah ditetapkan, akan tetapi turut mengubah corak pemikiran serta sikap masyarakat secara umumnya, Mula terkesan pembudayaan amalan-amalan yang tidak sewajarnya diterapkan dalam konteks gagasan aspirasi Keluarga Malaysia yang harmoni dan sejahtera.  Untuk mengubah pelarasan pemikiran sedemikian bukan mudah, pun tidak mustahil mampu dilakukan.  Tepuk dada, tanya nubari.

Lindungi diri, lindungi bangsa, lindungi negara!

See author's posts


Pelaburan pengilangan sel solar bernilai RM42.2 bilion diluluskan

KUALA LUMPUR: Kerajaan telah meluluskan lesen pengilang dan galakan insentif di bawah Pelan Jana Semula Ekonomi Negara (PENJANA) untuk aktiviti reka bentuk, pembangunan dan pengilangan sel solar dan modul solar di Malaysia bagi syarikat Risen Energy Co. Ltd dengan jumlah pelaburan sebanyak RM42.2 bilion.

Perdana Menteri Tan Sri Muhyiddin Yassin berkata, pelaburan yang dibuat melalui Risen Solar Technology Sdn Bhd bagi tempoh 15 tahun dari 2021 hingga 2035 itu dijangka menjana 3,000 peluang pekerjaan kepada rakyat tempatan.

“Selain itu, syarikat tersebut juga akan menjalinkan kerjasama dengan universiti dan institusi tempatan dalam menjalankan aktiviti penyelidikan dan pembangunan (R&D), termasuk pengambilan pelajar secara internship (latihan amali),” katanya dalam hantaran di laman Facebook rasmi beliau, semalam.

Beliau berkata demikian selepas mesyuarat secara maya bersama pengerusi dan presiden Risen Energy, Xie Jian yang turut disertai Menteri Kanan merangkap Menteri Perdagangan Antarabangsa dan Industri Datuk Seri Mohamed Azmin Ali serta Ketua Pegawai Eksekutif Lembaga Pembangunan Pelaburan Malaysia (MIDA) Arham Abdul Rahman.

Muhyiddin berkata, kehadiran Risen Solar dalam industri ini akan menjadikan Malaysia sebagai hab pengeluaran berintegrasi bagi produk solar.

Menurutnya, ketika ini terdapat beberapa syarikat pengeluar global solar seperti Jinko Solar, Longi Solar, JA Solar, Hanwha Q Cell, First Solar dan Sun Power yang sedang beroperasi di Malaysia.

“Pelaburan daripada syarikat Risen Energy ini merupakan satu kejayaan besar buat negara, sekali gus menunjukkan keupayaan pengurusan ekonomi Malaysia ketika dunia sedang bergelut dengan cabaran pandemik Covid-19.

“Alhamdulillah, trend kemasukan berterusan pelaburan asing berimpak tinggi ini tentunya menyuntik lebih keyakinan dalam kalangan komuniti pelabur luar terhadap prospek pemulihan ekonomi Malaysia selari dengan aspirasi Pelan Pemulihan Negara, yang pastinya akan membawa manfaat besar kepada masyarakat dari segi peluang pekerjaan dan penjanaan pendapatan,” tambahnya.

Sementara itu, Mohamed Azmin dalam satu kenyataan semalam berkata, pelaburan oleh Risen Energy itu termasuk perbelanjaan modal dan operasi bagi tempoh 15 tahun.

Beliau berkata, Risen Energy mengumumkan pelaburan pertamanya di Asia Tenggara dengan membuka kilang pengeluaran terbaharunya di Taman Teknologi Tinggi Kulim di Kedah untuk mengeluarkan modul fotovoltaik kecekapan tinggi 3GW bagi memenuhi permintaan global hasil daripada sokongan padu dan kemudahan yang disediakan kerajaan Malaysia.

“Pembinaan kemudahan di Taman Teknologi Tinggi Kulim itu dijangka selesai pada akhir tahun ini, manakala aktiviti komersial dijangka bermula pada suku pertama 2022.

“Kemudahan baharu ini akan menyumbang kepada kapasiti pengeluaran tahunan 3GW bagi tempoh lima tahun pertama,” katanya.

Mohamed Azmin berkata, pelaburan besar-besaran ini jelas mencerminkan keyakinan tinggi pelabur terhadap pentadbiran sekarang dan kestabilan politik negara yang mana penting dalam menyediakan iklim kondusif bagi pertumbuhan dan pengembangan pelaburan serta perniagaan.

“Bagi memanfaatkan peluang pekerjaan yang bakal wujud nanti MIDA telah bekerjasama dengan syarikat itu bagi program pembangunan tenaga kerja khusus untuk melahirkan kumpulan tenaga kerja tempatan yang mampan bagi memenuhi permintaan pemain solar global ini.

“Projek Risen Energy di Malaysia juga akan memberi manfaat kepada perniagaan tempatan terutamanya perusahaan kecil dan sederhana serta menyediakan peluang kepada mereka untuk menjadi sebahagian daripada rantaian nilai global,” katanya. – Bernama

See author's posts


Jentera Wanita PBB sedia hadapi PRN-12

KUCHING: Jentera Parti Pergerakan Wanita Parti Pesaka Bumiputera Bersatu (PBB) pada keseluruhannya sentiasa bersedia untuk menghadapi Pilihan Raya Negeri (PRN) Ke-12 Sarawak pada bila-bila masa.

Ketua Pergerakan Wanita PBB, Dato’ Sri Fatimah Abdullah memberitahu, jawatankuasa induk dan jawatankuasa-jawatankuasa khusus di peringkat negeri PRN sudah dibentuk dan telah mengadakan beberapa mesyuarat sebelum ini.

“Jawatankuasa-jawatankuasa khusus ini akan mengendalikan pelbagai perkara yang berkaitan pilihan raya seperti logistik, manifesto, sekretariat, lawatan VIP, bilik operasi, dan sebagainya.

“Bilik Gerakan di peringkat cawangan sudah diarah dibuka dan beroperasi. Dengan kemungkinan diadakan juga Pilihan Raya Umum (PRU) serentak, maka telah diarahkan bilik operasi peringkat Parlimen di buka. Bilik Gerakan di peringkat negeri turut sudah diarah bersedia,” katanya dalam satu kenyataan, semalam.

Tambahnya, bagi persiapan menghadapi PRN, pergerakan wanita digesa untuk terus mematuhi Prosedur Operasi Standard (SOP) yang telah ditetapkan apabila mengadakan aktiviti iaitu dalam norma baharu dan cara berkempen yang berlainan akan dipraktikkan.

“Penerangan berkenaan dengan norma baharu dan SOP kempen baharu ini telah dibuat di peringkat negeri dan akar umbi atas inisiatif Dewan Undangan Negeri (DUN) selain penerangan berkenaan dengan perundangan pilihan raya sudah diadakan,” ujarnya.

“Kita harus sentiasa bersedia menghadapi pilihan raya dan parlimen bagi memastikan kita memainkan peranan dalam jentera parti dan memastikan Gabungan Parti Sarawak (GPS) terus menjadi pilihan rakyat sekali gus membentuk kerajaan negeri dan turut bersama di peringkat persekutuan kelak,” jelasnya lagi.

Pada masa sama, Pergerakan Wanita PBB Sarawak menggesa orang ramai untuk bersama-sama memerangi Covid-19 dan mematuhi SOP yang telah digariskan oleh Jawatankuasa Pengurusan Bencana Negeri Sarawak (JPBNS) dan jangan mudah terpengaruh dengan khabar angin atau berita yang tidak sahih.

“Fokus kita sekarang adalah untuk membantu kerajaan dalam pengedaran bantuan ‘bakul makanan’ dan barang keperluan semasa kepada rakyat di kawasan Perintah Kawalan Pergerakan (PKP) dan Perintah Kawalan Pergerakan Bersyarat (PKPB).

“Begitu juga dengan Skuad Kasih Sayang + (SKS+) yang turut menyalurkan bantuan di kawasan masing-masing. Inisiatif Kerajaan Sarawak seperti EFS, BIB dan KGC juga masih giat dijalankan,” tegasnya.

Fatimah turut mengucapkan tahniah kepada wanita-wanita Ahli Dewan Undangan Negeri (ADUN) yang sangat aktif turun padang dalam melaksanakan projek Projek Tranfomasi Luar Bandar (RTP) dan program lain dengan mengikut SOP.

Oleh NUR AIN OTSMAN

See author's posts


RM14 juta tingkat bekalan air di Bekenu

BEKENU : Pembinaan Stesen Penggalak dan Tangki Air Aras Tinggi di Tiris di sini sedikit tergendala disebabkan arahan perintah kawalan pergerakan pada 18 Mac lalu.

Bagaimanapun, kontraktor terbabit bersetuju supaya projek itu akan dapat dipercepatkan dalam tempoh tiga bulan ini, kata Timbalan Ketua Menteri, Datuk Amar Awang Tengah Ali Hasan pada sidang media selepas melakukan lawatan kerja di Majlis Daerah Subis di sini semalam.

“Saya telah melawat ke tapak projek berkenaan bagi meninjau Projek Rakyat (Projek Stesen Penggalak dan Tangki Air Aras Tinggi) yang dibiayai oleh Kerajaan Sarawak dengan kos RM14 juta.

“Projek ini penting untuk mengatasi masalah bekalan air dan tekanan air yang rendah di kampung dan di kawasan pekan Bekenu,” jelasnya.

Tambahnya, Projek Rakyat seterusnya ialah pemasangan paip air yang baharu juga dibiayai oleh Kerajaan Sarawak dengan kos sebanyak RM26.9 juta yang dijangka siap September tahun ini.

Banyak lagi projek lain dilaksanakan di kawasan ini dan juga melibatkan kawasan Dewan Undangan Negeri (DUN) Lambir, katanya sambil menambah, Kerajaan Sarawak mempunyai perancangan melaksanakan projek meningkatkan kapasiti loji dan perancangan yang menyeruluh dari segi jangka panjang menyelesaikan masalah bekalan air di sini.

“Projek terbabit akan diberi keutamaan dalam Rancangan malaysia Keduabelas (RMK12),” katanya lagi.

Selain itu, tambahnya, Sarawak Energy Berhad (SEB) juga berusaha mempertingkatkan lagi sistem bekalan elektrik bagi mengelak bekalan yang sentiasa terputus di kawasan Bekenu.

SEB juga melaksanakan Projek Dana Permohonan Lewat dan Tambahan (ALAF) bagi menangani masalah permohonan isi rumah tertinggal yang juga dibiayai oleh Kerajaan Sarawak, katanya.

Hadir bersama Menteri Muda Wanita, Keluarga dan Pembangunan Kanak-kanak merangkap Ahli Dewan Undangan Negeri (ADUN) Bekenu, Rosey Yunus, Menteri Muda Pembangunan Perdangangan Antarabangsa dan Industri, Terminal Perindustrian dan Pembangunan Usahawan, Datuk Mohamad Naroden Majais.

Oleh Adum Liu

See author's posts


Gejala lambat bercakap meningkat

KES gejala anak kecil lambat bertutur menunjukkan peningkatan ketara pada tahun-tahun kebelakangan ini, terutama ketika pelaksanaan Perintah Kawalan Pergerakan (PKP) sebelum ini, kata seorang pakar pediatrik.

Tanpa menyatakan statistik, Dr Kenneth Looi Chia Chuin menjelaskan trend itu dikesan berdasarkan pemantauannya terhadap kes yang diterima, dan antara penyebab utama gejala ialah keterdedahan kepada peranti secara melampau.

“Ketika PKP, kebanyakan ibu bapa terpaksa bekerja dari rumah dan bagi mengelakkan si anak mengganggu mereka ketika bekerja, si anak dibekalkan peranti agar mereka leka dengan permainan dalam talian, video dan sebagainya.

“Ini adalah satu kesilapan yang biasa dilakukan oleh ibu bapa terutama membabitkan anak berusia bawah 18 bulan, sedangkan Pertubuhan Kesihatan Sedunia (WHO) menyarankan anak semuda itu langsung tidak boleh diberikan akses kepada peranti pintar,” kongsi pakar perunding pediatrik di Hospital Columbia Asia Cheras itu kepada Bernama.

INTERVENSI PANTAS

Mengulas lanjut, beliau berkata pada peringkat usia itu, kemahiran komunikasi si anak sedang berkembang dan mereka biasanya sudah boleh menutur dan memahami sekurang-kurangnya 10 patah perkataan selain mengenali objek dan  lain-lain.

“Jika pada usia itu si anak hanya boleh menuturkan satu atau dua perkataan, maka langkah proaktif perlu diambil segera. Jangan anggap perkara ini normal dan si anak akan lancar bertutur dengan sendiri,” katanya.

Pengalaman itu dilalui oleh seorang penjawat awam, Mohd Khirul Mudarikah apabila anak lelakinya Muhammad Adwa Rizqi hanya boleh menyebut beberapa patah perkataan semasa mencapai usia 18 bulan.

“Saya mula perasan dia ada masalah bercakap apabila hanya boleh menyebut dua, tiga perkataan mudah seperti papa dan mama. Bimbang dengan perkara ini, kami bawa dia ke Hospital Selayang untuk pemeriksaan.

“Mujurlah kami cepat sedar, dan dengan intervensi pantas termasuk sesi terapi bercakap di hospital, masalah dapat ditangani. Kini pada usia tujuh tahun, dia boleh bertutur dengan baik seperti kanak-kanak seusianya,” cerita Mohd Khirul.

PANTAU PERKEMBANGAN

Mengulas lebih lanjut, Dr Kenneth berkata tempoh penggunaan peranti bagi kanak-kanak yang lebih tua pula harus dihadkan – saranan WHO ialah hanya sejam sehari bagi kelompok usia dua hingga tiga tahun.

“Dalam hal ini, ibu bapa perlu mainkan peranan dengan memantau selain menggalakkan si anak beri perhatian kepada perkara lain melalui aktiviti bersama keluarga,” katanya.

Pada masa sama katanya ibu bapa harus mengikuti perkembangan kemahiran komunikasi si anak.

Ketika berusia 24 bulan, si anak sepatutnya sudah boleh menguasai antara 20 dan 50 patah perkataan selain mampu menggabungkan dua perkataan menjadi ayat mudah seperti “sayang ayah”, sementara anak berusia dua hingga tiga tahun pula sepatutnya sudah boleh menuturkan lebih 50 patah perkataan serta membina ayat yang lebih panjang.

“Masalahnya, ramai ibu bapa yang berdepan masalah ini menganggap perkara itu normal dan yakin si anak akan dapat bercakap dengan lancar seiring dengan masa. Mereka tidak tahu bahawa lagi lambat mereka mendapatkan intervensi untuk si anak, lagi jauh si anak ketinggalan dalam aspek komunikasi selain terlepas tempoh kritikal untuk rawatan,” jelas Dr Kenneth.

FAKTOR LAIN

Menurut beliau, selain keterdedahan kepada peranti, ada beberapa lagi faktor yang menyumbang kepada gejala anak lambat bercakap, termasuk masalah kesihatan seperti hilang pendengaran, gangguan perkembangan otak seperti palsi serebral atau masalah pergerakan artikulator seperti lidah terikat (ankiloglosia).

“Mungkin juga kerana keturunan, iaitu ada ahli keluarga yang pernah ada masalah lambat bercakap atau gangguan komunikasi atau mengalami sindrom perkembangan seperti gangguan spektrum autisme (ASD) atau Sindrom Down.

Dr Kenneth juga menjelaskan ada perbezaan di antara lambat bercakap dengan masalah bahasa.

Masalah bahasa bermakna si anak sukar menzahirkan atau memahami bukan sahaja percakapan tetapi juga bahasa isyarat dan bahasa tubuh, jelasnya, menambah kedua-dua masalah itu bagaimanapun saling berkait.

Statistik Institut Kebangsaan mengenai Pekak dan Gangguan Komunikasi Lain (NIDCD) pada 2015 menunjukkan prevalens lambat bercakap dalam kalangan kanak-kanak di negara ini ialah antara lapan dan sembilan peratus.

TERAPI

Sementara itu, Pengarah Urusan dan Perunding Juruterapi Pekerjaan di Well Rehab Centre, Lee Wei Qing berkata masalah lambat bercakap kanak-kanak boleh dirawat dengan kaedah praktikal.

Jelasnya, terapi dimulakan dengan sesi penilaian bagi membolehkan pakar terapi pertuturan mengenal pasti kekuatan dan kelemahan si anak sebelum mewujudkan garis asas untuk mengukur perkembangan mereka sepanjang terapi.

“Semasa penilaian, komunikasi lisan, nombor serta jenis perkataan dan bunyi yang digunakan oleh si anak akan dinilai. Kemudian, juruterapi akan menyediakan pelan pengurusan terapi untuk ibu bapa bagi mengenal pasti matlamat yang perlu diberi tumpuan dalam program itu,” jelasnya.

Menurutnya, setiap pelan disusun berdasarkan kemampuan si anak seperti meluaskan kosa kata dan meningkatkan kefahaman mereka menerusi beberapa kaedah termasuk membaca.

“Kami juga akan membantu menyelesaikan sebarang masalah pendengaran yang berkemungkinan,” kata Lee.

LATIHAN DI RUMAH

Bagaimanapun kata Lee, sesi dengan juruterapi sahaja tidak memadai jika ibu bapa tidak membuat latihan bercakap dengan anak di rumah.

“Contohnya, jika anak anda bermasalah untuk menyebut bunyi tertentu seperti ‘f’, galakkan mereka untuk mengeluarkan bunyi itu dengan sendiri. Apabila bunyi itu sudah dapat dikeluarkan dengan mudah, anda boleh gemblengkan menjadi suku kata seperti ‘fi-fi-fi’ sebelum membentuk perkataan.

“Ibu bapa juga harus menumpukan pada apa yang boleh dilakukan oleh si anak kerana hal itu juga sepenting tumpuan terhadap perkembangan pertuturan mereka. Puji mereka jika mereka berjaya lakukan sesuatu seperti menyimpan barang mainan atau menggunakan tandas dengan baik,” katanya.

Namun kata Lee, kebimbangan utama sekarang ialah kebanyakan ibu bapa didapati kurang bercakap dengan anak-anak sedangkan si anak akan dapat belajar bertutur dengan baik apabila sentiasa diajak bercakap.

“Selain memastikan gangguan ‘bunyi digital’ pada tahap paling minimum, membacakan buku kegemaran kepada si anak dan kemudian minta mereka bacakan semula kepada anda juga boleh mengukuhkan lagi kemahiran komunikasi. Kaedah ini juga boleh digunakan untuk anak yang belum boleh membaca, iaitu dengan meminta mereka menerangkan apa yang mereka lihat di dalam buku,” katanya. – Bernama

See author's posts


DBOS pacu ekonomi Sarawak

SARAWAK memiliki institusi perbankan sendiri menerusi penubuhan Bank Pembangunan Sarawak (DBOS) ditubuhkan pada 11 Mei 2017 yang diwujudkan untuk membangunkan ekonomi digital negeri setelah dipersetujui dan diluluskan oleh Bank Negara Malaysia di bawah Institusi Kewangan Pembangunan.

DBOS menyediakan pelbagai kemudahan, antaranya pinjaman dan kemudahan kredit pusingan untuk pembiayaan modal kerja.

Sarawak tidak boleh sekadar menunggu bantuan untuk mendapatkan sumber kewangan bagi membangunkan ekonomi digital, yang dirangka bagi memperkukuhkan ekonomi negeri pada masa depan.

Setelah DBOS beroperasi secara rasmi pada Januari 2018, bank pembiayaan itu mempunyai modal berbayar sebanyak RM500 juta.

Penubuhan DBOS tepat pada masanya ketika Sarawak sedang dalam usaha untuk membangunkan ekonomi dengan sumber sendiri, malah Sarawak mempunyai rizab kewangan yang besar sepanjang kepimpinan Pehin Sri Tun Abdul Taib Mahmud dan Allahyarham Pehin Sri Adenan Satem. Ketua Menteri, Datuk Patinggi Abang Johari Tun Abang Openg berkata, bank tersebut bakal menyediakan dana bagi melaksana beberapa projek strategik negeri dalam usaha mengejar pelan transformasi sosioekonomi Sarawak bagi tahun 2017-2030. Katanya, objektif utama bank berkenaan adalah memberi fokus bagi perlaksanaan beberapa projek untuk empat sektor utama di bawah projek strategik negeri iaitu sektor insfrastruktur ICT (ekonomi digital), sektor tenaga, sektor pengangkutan awam urban dan sektor servis.

“Dengan pendapatan yang konsisten, negeri ini akan dapat terus menyokong transformasi pembangunan ekonomi bagi kedua-dua negeri.“Projek-projek strategik termasuk pembangunan sektor empat kunci…insfrastruktur ICT (ekonomi digital), sektor tenaga termasuk penjanaan kuasa minyak dan gas, sektor perkhidmatan dan pengangkutan awam bandar,” katanya.

Menurutnya lagi, DBOS akan membiayai dan memberi pinjaman kepada projek dengan nilai komersial.

”Antara projek yang dibiayai oleh bank ini adalah projek infrastruktur asas termasuk yang berkaitan dengan internet dan sebahagian daripada projek melibatkan sistem pengangkutan.

DBOS turut membiayai projek-projek dalam sektor tenaga diperbaharui, industri gas dan minyak, penjagaan kesihatan dan pertanian moden.

See author's posts


Lancar restoran makanan bajet

SEKITAR majlis pelancaran restoran yang menawarkan nasi dan kari berharga 20 baht (RM2.50) sebagai usaha meringankan kos sara hidup rakyat.• Foto AFP

BANGKOK: Seorang menteri dan bekas ahli Parlimen Thailand melancarkan restoran yang menawarkan nasi dan kari berharga 20 baht (RM2.50) sebagai usaha meringankan kos sara hidup rakyat.

Menteri Pertanian dan Koperasi, Chalermchai Sreeon dan bekas Ahli Parlimen Bangkok, Chanin Rungsang memulakan program itu untuk penduduk di Suan Prok di daerah Bang Phlat, Bangkok.

Jelas Chanin, nasi dengan kuah kari merupakan makanan penting bagi penduduk bandar dan harga yang ditetapkan mencerminkan keadaan ekonomi semasa Thailand.

“Sehubungan itu, kami kurangkan kos pengeluaran pengusaha restoran untuk gas, bahan mentah dan penghantaran bagi membolehkan harga hidangan nasi serta kari itu dapat dikurangkan kepada 20 baht.

“Sekurang-kurangnya satu restoran yang tawarkan harga makanan serendah 20 baht akan diwujudkan di setiap kejiranan,” katanya seperti yang dilaporkan Nation Thailand.- AFP

See author's posts


Pelan Strategik lima tahun lonjak pencapaian

KOTA SAMARAHAN: Perjalanan transformasi lima tahun Universiti Malaysia Sarawak (UNIMAS) dengan Pelan Strategik 2016-2020 telah membawa universiti jauh ke depan.

Naib Canselor UNIMAS Prof Datuk Dr Mohamad Kadim berkata antara membanggakan membuktikan adalah dalam pencapaian keberkesanan pelaksanaan transformasi universiti kejayaan antarabangsa terutamanya dari Times Higher Education World University Rankings dan QS World University Rankings.

“Sebagai sebuah universiti awam berstatus komprehensif, pengiktirafan seperti ini adalah penting dalam mengukuhkan jenama UNIMAS di persada antarabangsa sebagai sebuah universiti pilihan di Malaysia dan Borneo.

“Namun begitu, UNIMAS juga tidak terkecuali daripada menerima kesan cabaran pasca pandemik terutamanya yang berkaitan dengan kelestarian kewangan, pengurusan sumber dan juga budaya kerja,” ujar beliau semasa program Borneo Leadership Talk Series di univerisiti, semalam.

Kata beliau, pada masa kini, landskap sektor pendidikan pengajian tinggi di seluruh dunia sedang mengalami proses adaptasi normal baharu.

“Dalam konteks UNIMAS, kepimpinan strategik bertunjangkan nilai-nilai teras universiti yang telah di bangunkan sejak penubuhan universiti di Sarawak adalah penyumbang kepada kelestarian kecemerlangan UNIMAS di arena antarabangsa.

“Warga universiti yang memegang kukuh nilai-nilai teras UNIMAS iaitu integriti, cekal, ikhlas, inovatif dan keserakanan akan mempamerkan nilai-nilai ini dalam tingkah laku dan budaya kerja,” jelasnya.

Beliau turut mengatakan baru-baru ini, Times Higher Education World University Ranking telah meletakkan UNIMAS pada tangga ke-351 terbaik dunia dalam kategori Young University Rankings.

“Kategori ini hanya disertai oleh universiti yang berusia 50 tahun ke bawah dan dinilai melalui indikator pengajaran, penyelidikan, pemindahan teknologi atau ilmu dan juga pandangan antarabangsa.

“Selain itu, UNIMAS turut disenaraikan di tempat ke-201 terbaik dunia menerusi Times Higher Education University Impact Rankings apabila kesemua 17 SDG goals telah digunakan sebagai inidikator bagi mengukur pencapaian sesebuah universiti.

“UNIMAS turut ditempatkan dalam kalangan 401 universiti terbaik Asia menerusi Times Higher Education Asian University Rankings.

Lebih membanggakan kita, UNIMAS juga merupakan satu-satunya universiti di Asia Tenggara yang disenarai pendek dalam tiga kategori Times Higher Education Awards Asia 2020 iaitu bagi kategori Excellence and Innovation in the Arts, International Strategy of the Year dan Workplace of the Year,” katanya.

Oleh Alexandra Lorna

See author's posts


160  terbunuh dalam tunjuk perasaan

ADDIS ABABA: Sekurang-kurangnya 166 orang maut dalam tunjuk perasaan dan keganasan etnik yang berlarutan susulan pembunuhan penyanyi etnik Oromo terkenal, Hachalu Hundessa, Isnin lalu.

Kematian Hundessa akibat tembakan oleh penyerang tidak dikenali di Addis Ababa mencetuskan ketegangan etnik yang mengancam peralihan demokrasi negara itu.

“Selepas kematian Hundessa, 145 orang awam dan 11 anggota keselamatan terbunuh dalam rusuhan di wilayah itu,” kata Timbalan Pesuruhjaya Polis Wilayah Oromia, Girma Gelam dalam kenyataan pada Sabtu.

10 lagi mangsa maut di ibu negara, Addis Ababa.

Girma berkata, 167 mangsa mengalami kecederaan parah dan 1,084 orang ditahan.

Hundessa banyak menyanyikan lagu politik yang mengetengahkan isu memperjuangkan nasib etnik Oromo yang sudah lama ditindas kumpulan minoriti lain. – AFP

See author's posts


Konsep stesen pertanian dikaji semula

BINTULU: Konsep stesen pertanian di negeri ini akan dikaji semula, kata Timbalan Ketua Menteri Datuk Amar Douglas Uggah Embas.

Beliau berkata hal ini adalah untuk memastikan mereka terus relevan dan selaras dengan objektif negeri untuk memodenkan sektor ini.

Uggah turut memberi penerangan kepada Menteri Utiliti Datuk Seri Dr. Stephen Rundi (ADUN Kemena), Menteri Muda Undang-Undang dan Adat Bumiputera Datuk John Sikie Tayai (Kakus), Ahli Dewan Undangan Negeri (ADUN) Samalaju Majang Renggie dan Adun Murum Kennedy Chukpai mengenai  pelbagai projek pertanian dilaksanakan di bawah Dana Fasilitasi Pertanian (AFF) kementerian di kawasan masing-masing.

“Sekarang ada keperluan agar pusat-pusat tersebut memiliki tanah seluas 40 hektar yang lebih besar.

“Kita ingin mereka memiliki kawasan demonstrasi untuk memperkenalkan kaedah pertanian moden.

“Sekarang juga banyak pusat seperti itu memiliki tanah kecil untuk memenuhi tujuan mereka secara efektif,” jelas Uggah yang juga Menteri Pemodenan Pertanian, Tanah Asli dan Pembangunan Wilayah  ketika melawat Pusat Latihan Pertanian Sg Sebiew di sini semalam.

Mengenai masalah yang sama, Uggah mengatakan itu adalah perancangan kementeriannya untuk membangun kumpulan pakarnya dalam berbagai bidang seperti penanaman Durian dan pemeliharaan pokok.

Beliau menambah kementeriannya juga akan mengkaji semula program bagi mengembangkan sektor pertanian.

“Bagi saya program ini masih sangat penting … untuk menyampaikan pengetahuan dan nasihat serta memberi latihan kepada petani kami.

“Program seperti ini sepertinya mengambil tempat duduk belakang sekarang.

“Di negara pertanian maju seperti Taiwan dan Thailand, mereka masih sangat penting,” katanya.

Sementara itu belia mengatakan jika pada masa lalu, fokus adalah untuk petani menghasilkan cukup untuk penggunaan mereka atau pertanian sara hidup, penekanan sekarang adalah pada pertanian komersial moden.

“Kita ingin menggerakkan pekebun kecil. Kita ingin menanam / membiak lebih banyak agar kita dapat mengeksport dan tidak menjadi pengimport sepanjang masa.

“Saya tahu ini akan menjadi sangat mencabar dan saya memerlukan semua bantuan dan maklum balas dari semua wakil rakyat,” ujar Uggah.

Katanya, ketika petani dapat menghasilkan dalam jumlah yang banyak untuk dijual, mereka akan memperolehipendapatan yang lebih baik.

Sementara itu untuk projek AFF, Uggah mengatakan pelaksanaannya dipengaruhi oleh Perintah Kawalan Pergerakan (MCO) yang disebabkan oleh pandemi Covid-19.

“Kita perlu mengejar masa yang ketinggala  dan saya harap semua ini dapat dilaksanakan pada akhir bulan ini.”

Oleh Alexandra Lorna

See author's posts


320 KELUARGA TERJEJAS 21 rumah panjang terputus hubungan

MUKAH: Sebanyak 2,087 bakul makanan dan beras telah diagihkan kepada penduduk yang terjejas banjir di kawasan Engkerbai dan Lubok Bemban.Penghantaran bantuan itu yang diagihkan pada Ahad lalu adalah melibatkan 320 keluarga di 21 rumah panjang di sana.

Bantuan tersebut telah diserahkan kepada Penghulu Mawar Awang selaku wakil semua Tuai Rumah dan mangsa banjir.

Penyerahan tersebut diserahkan Residen Bahagian Mukah, Hamdiah Bakir yang disaksikan Pegawai Daerah Mukah, Peleazman Ahip, Pegawai Jabatan Kebajikan Bahagian Mukah serta wakil dari agensi terlibat termasuk wakil dari Pusat khidmat Ahli Parlimen Mukah.

“Ini merupakan hari kelima, penduduk di kawasan Engkerbai dan Lubok Bemban tidak dapat melepasi beberapa kawasan yang terjejas.

“Keadaan banjir masih tinggi dan terputus hubungan kerana jalan utama untuk ke sana tidak dapat dilalui,” ujar Hamdiah.

Justeru, Hamdiah yang juga Pengerusi Jawatankuasa Pengurusan Bencana Bahagian Mukah, mengucapkan terima kasih kepada semua yang terlibat sebagai pasukan demi memberi khidmat masyarakat kepada kawasan yang terjejas akibat banjir.

Turut terlibat Pejabat Residen, Pejabat Daerah Mukah, Angkatan Pertahanan Awam Mukah, Jabatan RELA Mukah, Jabatan Tanah dan Ukur Mukah, Majlis Daerah Dalat dan Mukah, Pejabat Pertanian Mukah, Unit Komunikasi Awam Sarawak dan Pusat Khidmat Parlimen Mukah.

Oleh HENRY B SIYU

See author's posts


Mengadu sakit pinggang selepas motosikal bertembung kereta

LIMBANG: Seorang penunggang motosikal terbaring di bahu jalan mengadu sakit pinggang selepas bertembung dengan sebuah kereta di kawasan perumahan Ranggau di sini sekitar 4.59 petang semalam.

Pegawai Pertahanan Awam Daerah Limbang Leftenan (PA) Mirwan Shah Masri berkata, sepasukan anggota Angkatan Pertahanan Awam Malaysia (APM) bergegas ke lokasi kejadian.

Kemalangan dipercayai berlaku apabila pemandu kereta dari arah Bandar menghala ke simpang Wisma Limbang gagal mengelak motosikal ditunggang mangsa dari arah Rangau yang juga menuju ke Bandar Limbang.

Akibat pertembungan itu, mangsa berusia 30 tahun yang beralamat dari Perumahan Ranggau di sini terbaring di bahu jalan, namun dilaporkan dalam keadaan sedar.

“Skuad Alpha memberikan bantuan rawatan awal dan menghantar mangsa ke hospital menggunakan ambulans APM untuk rawatan selanjutnya,” katanya.

Oleh ADENG EDRUS

See author's posts


Pembukaan sempadan diharap bantu pulihkan perniagaan

ANTARA PRODUK TERHASIL DARIPADA BUAH PALA… Pemilik Kilang Pala Ghee Hup, Chang Kun Min, 79, menunjukkan jus buah pala yang dihasilkan di kilangnya di Balik Pulau di George Town.

GEORGE TOWN: Pengusaha perniagaan kecil di Balik Pulau, terutamanya yang terlibat dalam sektor ekopelancongan dan pertanian berharap pembukaan semula sempadan antarabangsa negara pada 1 April akan membantu memulihkan semula perniagaan mereka.

Chang Kun Min, 79, pemilik ladang dan pengeluar buah pala berkata kilangnya, Ghee Hup Nutmeg Factory yang telah beroperasi lebih 40 tahun selalunya menjadi tarikan pelancong sebelum pandemik Covid-19 melanda negara.

“Kami tidak menerima kedatangan pelancong, terutamanya pelancong antarabangsa sejak dua tahun lepas. Sebelum pandemik, kami menutup perniagaan pada 6.00 petang setiap hari tetapi kini memandangkan kami jarang menerima pengunjung, kami terpaksa menutup perniagaan dua jam lebih awal daripada biasa.

“Dengan pembukaan semula sempadan antarabangsa bulan depan, kami berharap keadaan akan bertambah baik. Tapi rasanya kebanyakan orang masih lagi mengambil pendekatan berhati-hati,” katanya kepada Bernama.

Chang berkata, nenek moyangnya berhijrah ke Pulau Pinang pada 1953 dan membuka perniagaan buah pala yang diwarisi keluarganya selama empat generasi.

Menurutnya, beliau mula terlibat dalam perniagaan buah pala semasa berusia 10 tahun dan dengan keazaman serta ketabahannya beliau dapat membuka kilang tersebut bagi membangunkan lagi perniagaan keluarganya.

Buah pala sinonim dengan masyarakat tempatan di Pulau Pinang dan Ghee Hup Nutmeg Factory menghasilkan pelbagai produk buah pala seperti jus buah pala yang dikatakan dapat memberi kelegaaan bagi sakit tekak dan batuk.

Selain itu katanya, kulit buah boleh dikeringkan selama seminggu untuk dijadikan teh manakala minyak biji pala boleh diperoleh selepas mengukus bijinya untuk dijadikan minyak angin dan membran buah pala digunakan secara meluas dalam industri makanan sebagai rempah ratus. – Bernama

See author's posts


Makam purba ditemui

TINJAU… Menteri Kebudayaan Perancis Roselyne Bachelot melawat tapak penyelidikan arkeologi Katedral Notre Dame selepas penemuan ‘sarcophagus’ plumbum abad ke-14, di Paris, Perancis. • Foto AFP

PARIS: Beberapa makam dan sarkofagus timbal yang berkemungkinan berasal dari abad ke-14 ditemui oleh ahli arkeologi di katedral Notre-Dame di Paris berikutan kebakaran pada 2019.

Tapak pengebumian berkualiti saintifik yang luar biasa telah digali semasa kerja persediaan untuk membina semula puncak gereja purba di tempat pusat yang mana ‘transept’ melintasi bahagian tengah, ujar Kementerian Kebudayaan pada Isnin lalu.

Antara makam itu ialah ‘sarcophagus’ berbentuk manusia yang dipelihara sepenuhnya, diperbuat daripada plumbum.

Ia dipercayai bahawa keranda itu dibuat untuk seorang pembesar kanan pada 1300-an, abad selepas pembinaan katedral itu.

Selain makam, unsur arca yang dilukis ditemui betul-betul di bawah paras lantai semasa katedral yang dikenal pasti sebagai sebahagian daripada skrin salib asal abad ke-13, elemen seni bina yang memisahkan kawasan mazbah dari bahagian tengah.

Semasa lawatan AFP pada Selasa lalu, ahli arkeologi membersihkan dan menggali dengan teliti arca yang timbul dari tanah, termasuk sepasang tangan berukir.

Dada seorang lelaki berjanggut dan beberapa ukiran sayur dengan kesan cat masih kelihatan telah ditanggalkan.

Pasukan itu menggunakan kamera endoskopik mini untuk mengintip ke dalam ‘sarcophagus’ yang kelihatan seperti terpengaruh oleh berat bumi dan batu.

“Anda boleh melihat cebisan kain, rambut dan lebih-lebih lagi bantal daun di atas kepala, fenomena yang terkenal apabila ketua agama dikebumikan,” kata Christophe Besnier, ahli arkeologi utama.

“Hakikat bahawa unsur tumbuhan ini masih berada di dalam bermakna tubuh berada dalam keadaan pemuliharaan yang sangat baik,” tambahnya.

Penemuannya akan membantu meningkatkan pemahaman kita tentang amalan pengebumian pada Zaman Pertengahan, tambah Dominique Garcia dari Institut Penyelidikan Arkeologi Kebangsaan.

Penemuan itu dibuat ketika pasukan pembinaan semula bersedia untuk memasang perancah besar untuk membina semula puncak menara dan perlu memeriksa kestabilan tanah.

Dalam proses itu, mereka menemui sistem pemanasan bawah tanah dari abad ke-19, dengan ‘sarcophagus’ terletak di antara paip batanya.

Ahli arkeologi diberi masa sehingga 25 Mac ini untuk menyelesaikan kerja mereka sebelum projek pembinaan semula disambung semula bagi memastikan pembukaan semula katedral yang dirancang pada 2024. -AFP

See author's posts


China hentikan aplikasi pengesanan COVID-19

BEIJING: China hari ini berkata, negara itu menghentikan aplikasi digunakan bagi menjejaki kontak rapat, perubahan penting dan pantas membabitkan strategi toleransi sifar COVID-19.

Siaran rasmi WeChat menjelaskan, ‘Kad Jadual Perjalanan Komunikasi’ kendalian kerajaan yang menjejaki individu melawat kawasan berisiko tinggi, berpandukan isyarat telefon, akan ditamatkan pada jam 12 tengah hari esok, selepas lebih dua tahun beroperasi.

Ia adalah dasar utama sifar COVID-19 China, dengan jutaan orang perlu memasukkan nombor telefon mereka bagi menghasilkan anak panah hijau bagi menandakan perjalanan antara wilayah atau menyertai sebarang acara.

Keputusan itu dibuat beberapa hari selepas China mengumumkan penamatan sekatan pergerakan berskala besar, kuarantin mandatori di fasiliti ditetapkan serta saringan.

Kes dilaporkan secara rasmi di China turun mendadak daripada paras tertinggi sepanjang masa bulan lalu, tetapi pakar kesihatan China, Zhong Nanshan semalam memberi amaran dalam media kerajaan, varian Omicron ‘menular dengan pantas’ ke seluruh negara.

Sistem empat peringkat yang dilancarkan pada 2020, menetapkan warna berbeza mengikut tahap ramalan pendedahan COVID-19 pengguna, selain Kad Jadual Perjalanan diubah suai beberapa kali sebelum pengesanan kontak dipendekkan kepada tujuh, berbanding 14 hari sebelum ini.

Ia hanyalah satu daripada pelbagai aplikasi penjejakan yang mengawal kehidupan harian di China sepanjang pandemik dan kebanyakan rakyat menggunakan ‘kod kesihatan’ tempatan dikendalikan bandar atau wilayah untuk memasuki kedai dan pejabat.

Namun, pengguna media sosial tetap memuji penamatan Kad Jadual Perjalanan, menandakan simbolisme Beijing bagi penutupan aplikasi penjejakan utamanya.

Ramai menyiarkan tangkap layar log ‘terakhir’ mereka.

“Bye bye, ini mengumumkan penghujung era, dan juga mengalu-alukan era baharu,” tulis seorang di platform Weibo yang seakan-akan Twitter.

“Selamat tinggal kad jadual perjalanan, konsert tunggu saya datang,” tulis seorang lagi.

Yang lain bertanya apa yang akan terjadi dengan himpunan data yang dikumpul oleh aplikasi.

“Kad Jadual Perjalanan dan produk lain yang serupa bermaksud sejumlah besar maklumat peribadi dan data peribadi,” tulis seorang pengguna Weibo.

“Saya harap akan ada mekanisme dan langkah untuk log keluar dan memadamnya.” – AFP

See author's posts


JANGKITAN TIDAK MERBAHAYA

KUCHING: Jangkitan Covid-19 di Sarawak kelihatan meningkat namun tidaklah begitu serius.

Demikian pandangan Ketua Menteri Datuk Patinggi Abang Johari Tun Openg pada sidang media selepas pelancaran vaksinasi untuk remaja berumur di bawah 18 tahun di Klinik Kesihatan Telaga Air semalam.

Katanya, angka harian yang dilihat dalam beberapa hari kebelakangan ini kebanyakannya dari kategori 1 dan 2 iaitu tidak bergejala.

“Saya hendak tekankan di sini, kalau tidak ada vaksinasi mungkin keadaannya berlainan. Anda harus faham, apabila sudah divaksinasikan mereka ada ‘kuasa’ untuk melawan balik melalui vaksinasi.

“Apa yang kita ada hari ini adalah ringan iaitu kategori 1 dan 2 sebab ia tidak bergejala. Saya ingin nyatakan di sini bahawa mengikut pakar, kalau kita lihat sejarah kolera, Sindrom Pernafasan Akut (SAR) dan Demam Babi Afrika, memang keadaan demikian. Apabila sudah ada tahap untuk melawan ia akan membawa ke satu peringkat yang disebut endemik, maknanya kita hidup dengan virus tetapi kita ada ketahanan dalam diri untuk menghadapi virus ini,” katanya.

Mengenai pelaksanaan program imunisasi Covid-19 di kalangan remaja berusia antara 16 hingga 17 tahun di Klinik Kesihatan Telaga Air, Abang Johari mengucapkan terima kasih kerana program tersebut mendapat sambutan yang baik dari masyarakat di kawasan berkenaan.

“Saya rasa wakil rakyat telah memberi nasihat kepada masyarakat di sini dan saya rasa semua wakil rakyat kita akan memberi penerangan seperti ini di kawasan-kawasan lain.

“Untuk pemberian vaksin ini, kita masih guna pakai sistem yang sedia ada dan yang bezanya ialah ibu bapa harus bersama dengan anak mereka kerana mereka yang akan memberi izin untuk divaksin,” katanya.

Oleh JEAKQLEYN YACHO

See author's posts


ACCA bangunkan rangkaian sumber dalam talian

KUALA LUMPUR: Persatuan Akauntan Bertauliah Berkanun (ACCA) telah membangunkan satu sumber komprehensif yang direka untuk menyokong pihak-pihak berkepentingan yang boleh diakses secara dalam talian, kata Ketua ACCA Malaysia, Edward Ling.

Beliau berkata apabila pandemik bermula, ACCA berusaha untuk mencipta satu hab Covid-19 secara dalam talian untuk mengemaskini berita industri serta berita perkembangan peraturan baharu dan ini akan terus dilakukan sehingga ekonomi dibuka sepenuhnya selepas pandemik berakhir.

Menerusi hab Covid-19, ahli-ahli mendapat akses webinar berbentuk pendidikan dan modul pembangunan profesional seperti Pensijilan dalam Inovasi Digital untuk Kewangan.

“Hab berkenaan turut menyertakan pelbagai audio siar, temu bual dan artikel berbentuk komprehensif yang relevan untuk audiens seperti majikan, pemilik perniagaan dan rakan kongsi,” katanya dalam satu kenyataan.

Sementara itu, ACCA juga komited menyediakan para pelajarnya dengan peluang pembelajaran terbaik, menerusi modul pembelajaran dalam talian dan telah memperkenalkan ‘ACCA Lyceum’, iaitu platform inovatif baharu antara ACCA Malaysia dan rakan pembelajaran yang diluluskan. – Bernama

See author's posts


Kursus Tanaman Cendawan Tiram dapat sambutan

BINTULU: Kursus Tanaman Cendawan Tiram mendapat sambutan dan permintaan menggalakkan apabila tanaman terbabit dilihat mempunyai potensi pasaran yang sangat baik.

Pensyarah Kanan Universiti Putra Malaysia Kampus Bintulu (UPMKB), Dr. Franklin Ragai Kundat berkata, peranan cendawan sebagai tanaman jangka pendek dilihat dapat memberikan pendapatan yang lumayan kepada mereka yang mengusahakannya.

“Kini ramai peserta yang ingin kita mengadakan kursus berhubung dengan cendawan tiram malah sambutan untuk kursus ini diadakan juga amat menggalakkan,” katanya.

Beliau berkata demikian pada Kursus Penanaman Cendawan Tiram bertempat di Universiti Putra Malaysia Kampus Bintulu anjuran Taman Pertanian UPMKB, semalam.

Menurutnya, kursus tersebut menekankan lebih kepada latihan praktikal dan juga teori asas berkaitan dengan penanaman cendawan tiram.

“Para peserta akan belajar tentang proses-proses untuk menanam cendawan bermula daripada proses penyediaan beg cendawan, mengukus, menyuntik benih, tempoh pengeraman, memetik hasil cendawan dan kaedah pembungkusan untuk pasaran,” katanya.

Tambah beliau, menerusi tanaman terbabit pengusaha mendapat keuntungan yang tinggi dalam jangkamasa pendek.

“Potensi pasaran yang baik disamping kos pengeluaran yang rendah kerana boleh menggunakan bahan-bahan sampingan pertanian”“Ia digunakan sebagai ubat dan sumber makanan yang tinggi kandungan protein,” katanya.

Kursus terbabit amat menggalakkan apabila disertai oleh seramai 38 peserta untuk menambah ilmu pengetahuan mereka berhubung tanaman cendawan tiram.

Oleh Ellie Edward

See author's posts


Premis perniagaan patuhi SOP

Keputusan Kerajaan Sarawak untuk tidak membenarkan individu yang belum lengkap dua dos vaksinasi memasuki premis merupakan satu usaha membendung penularan jangkitan Covid-19.

Inisiatif sedemikian telah dijalankan oleh beberapa premis di Daerah Kuching berikutan peningkatan kes mendadak yang direkodkan, sekali gus mengakibatkan Pelan Pemulihan Negara (PPN) Fasa 3 ditangguhkan.

Dalam pada itu, beberapa syarat juga turut dikenakan bagi kemasukan ke setiap premis, iaitu pemeriksaan Sijil Digital Vaksin menerusi Aplikasi MySejahtera. Langkah tersebut memudahkan pihak premis mengesan individu yang lengkap atau belum lengkap divaksinasi.

Pengunjung yang ingin dikenali sebagai Farah, 30, berkata, kebanyakan premis yang dikunjunginya mematuhi garis panduan atau Prosedur Operasi Standard yang ditetapkan oleh Jawatankuasa Pengurusan Bencana Negeri (JPBN) dengan hanya membenarkan mereka yang sudah lengkap dua dos vaksinasi memasuki premis.

“Di pintu masuk tadi, pekerja premis melakukan pemeriksaan MySejahtera untuk melihat sama ada saya sudah lengkap suntikan dua dos vaksin atau belum. Malah, mereka juga turut memeriksa status kesihatan saya.

“Kebanyakan premis yang saya pergi melakukan pemeriksaan MySejahtera dan saya dapati pekerja dan pemilik premis juga sentiasa memastikan mereka yang pergi ke kedai mereka diperiksa dengan betul sebelum dibenarkan masuk.

Sementara itu, tinjauan Utusan Sarawak di beberapa lokasi di sekitar pusat bandar ini mendapati rata-rata premis perniagaan mematuhi garis panduan dan SOP yang telah ditetapkan.

Malah, ada juga pasar raya didapati menempatkan petugas mereka di bahagian pintu masuk premis serta ada juga premis yang hanya membenarkan beberapa individu masuk ke premis pada satu-satu masa untuk mengelak keadaan sesak.

Tujuan tersebut bertujuan bagi mengelakkan ada individu mengambil kesempatan memasuki premis tanpa melalui pemeriksaan dilakukan petugas pusat beli-belah berkenaan.

Oleh JEAKQLEYN YACHO

See author's posts


Dua Program Fulbright dibuka untuk permohonan

KUALA LUMPUR: Permohonan Fulbright Exchange Grant 2021-2022, untuk warga pendidik dan profesional yang layak kini dibuka, kata Kedutaan Amerika Syarikat (AS) di Malaysia dalam satu kenyataan.

Tarikh akhir permohonan untuk – The Hubert H. Humphrey Fellowship dan Fulbright Foreign Language Teaching Assistant (FLTA) – pada 17 Ogos dan 4 September.

Program biasiswa Hubert H. Humphrey menyediakan profesional muda dan pertengahan kerjaya yang berpengalaman, untuk mengikuti pengajian selama setahun, meningkatkan kemahiran kepemimpinan dan kerjasama profesional dengan rakan dari Amerika Syarikat.

Biasiswa itu merangkumi aktiviti meningkatkan kemahiran profesional seperti lawatan, persidangan dan program latihan, katanya.

Maklumat lanjut di https://www.macee.org.my/2020-2021hubert-h-humphrey-fellowship/

Sementara itu, program FLTA memberi peluang untuk pendidik ke Amerika Syarikat bermula musim panas 2021 untuk membantu pengajaran bahasa dan budaya asing kepada pelajar Amerika sehingga 20 jam seminggu.

Program FLTA merangkumi peluang mengikuti dua kursus peringkat universiti dan menghadiri persidangan pertengahan tahun pada Disember.

Maklumat lanjut mengenainya boleh didapati di https://www.macee.org.my/2021-2022flta/

Program Fulbright, diwujudkan di AS pada 1946, bertujuan memperkukuh persefahaman dan komunikasi antara AS dan negara-negara lain dengan membiayai pelbagai pertukaran pendidikan.

Dibiayai Jabatan Negara AS, program di sini dikendalikan Suruhanjaya Pertukaran Pendidikan Amerika-Malaysia (MACEE) dengan kerjasama Kedutaan AS.– Bernama

See author's posts


Mesyuarat tergempar bincang krisis Ukraine, Rusia

PERTEMUAN atas permintaan Ukraine, beberapa jam selepas Presiden Rusia, Vladimir Putin mengumumkan pengiktirafan dua wilayah di timur Ukraine sebagai ‘republik merdeka’.

WASHINGTON: Anggota Majlis Keselamatan Pertubuhan Bangsa-Bangsa Bersatu (UNSC) mengadakan mesyuarat tergempar bagi membincangkan keputusan Rusia yang mengiktiraf dua wilayah di timur Ukraine sebagai ‘republik merdeka’.

Lapor agensi berita Anadolu, pertemuan itu berlangsung atas permintaan Ukraine, beberapa jam selepas Presiden Rusia, Vladimir Putin mengumumkan pengiktirafan tersebut.

Setiausaha Agung PBB Bagi Hal Ehwal Politik, Rosemary DiCarlo menzahirkan kekecewaan berhubung tindakan Rusia dan menyifatkannya boleh memberi kesan terhadap semua pihak.

Katanya, rundingan diplomatik merupakan satu-satunya cara untuk mencari jalan penyelesaian terbaik antara dua pihak yang dalam krisis, sambil merujuk kepada Ukraine dan Rusia.

“Kami amat kesal dengan apa yang berlaku dan sebolehnya, kami mahu selesaikan isu ini tanpa sebarang tindakan agresif dari kedua-dua pihak,” katanya.

Tindakan Rusia itu turut mendapat kecaman daripada negara Barat.

Dalam pada itu, Putin menegaskan tindakan tersebut sebagai ‘langkah pengaman’ sekiranya Ukraine mengerahkan tenteranya untuk melancarkan kekerasan di dua wilayah berkenaan.

Duta Amerika Syarikat (AS) ke PBB, Linda Thomas-Greenfield menuduh Putin mahu ‘dunia kembali ke masa lampau sebelum penubuhan UNSC, ketika empayar memerintah dunia’.

Beliau menegaskan, AS akan mengambil langkah selanjutnya demi memastikan Rusia bertanggungjawab atas ‘pelanggaran undang-undang antarabangsa dan mencemari kedaulatan serta integriti wilayah Ukraine’.

Antara negara anggota lain yang hadir dalam mesyuarat itu termasuk United Kingdom, Perancis, India, Brazil, Mexico, Ireland, Emiriah Arab Bersatu (UAE), Kenya, Ghana, Gabon, Norway, China, Rusia dan Ukraine. – BERNAMA

See author's posts


Sarawak catat tiga lagi kes positif Covid-19

SHEILA ZAIDI

KUCHING :  Sarawak semalam merekodkan
tiga lagi kes positif Covid-19 baharu menjadikan jumlah keseluruhan sebanyak
488 kes.

Timbalan Ketua Menteri, Datuk Amar Douglas Uggah Embas berkata, daripada
tiga kes tersebut, satu kes adalah dari Kuching, satu kes dari Samarahan dan
satu lagi kes dari Bintulu.

“Sementara itu, 17 kes telah sembuh dan didiscaj dari hospital menjadikan
jumlah keseluruhan kes sembuh 194.

“Daripada 17 kes tersebut, 16 kes adalah dari Hospital Umum Sarawak (HUS)
dan satu kes dari Hospital Miri,” katanya pada sidang media harian berkenaan
dengan situasi Covid-19 di negeri ini di sini semalam.

Menurut Uggah yang juga Pengerusi Jawatankuasa Pengurusan Bencana Negeri
Sarawak (JPBNS), bilangan Orang Yang Disyaki (PUI) semalam bagaimanapun
meningkat sebanyak 183 kes berbanding 177 kes pada Ahad.

Katanya, jumlah PUI yang masih menunggu keputusan makmal pula adalah sebanyak
332 kes.

Tambah beliau, terdapat dua penambahan kes yang melibatkan Petugas
Kesihatan Kuching menjadikan seramai 52 orang petugas kesihatan disahkan
positif Covid-19 dengan seramai 21 orang daripadanya merupakan sebahagian
daripada Kluster Kuching Conference.

Manakala baki 31 orang adalah mereka yang melibatkan kluster-kluster kecil,
ujarnya.

“Semalam juga menyaksikan seramai 82 orang lagi  Orang Di bawah Pengawasan (PUS) baharu telah
mendaftar masuk di hotel.

“Jumlah ini menjadikan keseluruhan adalah 1,160 orang telah dikuarantin di
20 buah hotel di seluruh negeri Sarawak yang diguna pakai sebagai Pusat
Kuarantin,” jelas beliau.

Uggah memberitahu seramai 1,128 telah lengkap menjalani tempoh kuarantin
dan telah dibenarkan pulang ke rumah.

Bercakap mengenai kadar pematuhan pula, Sarawak mencatatkan sebanyak 97
peratus pematuhan Perintah Kawalan Pergerakan (PKP), katanya.

Pada Ahad, Polis telah menangkap seramai 63 orang kerana melanggar PKP dan
sehingga semalam sejak tempoh PKP bermula 18 Mac, sebanyak 1,767 orang telah
ditangkap.

See author's posts


SSM lakar sejarah dengan bangunan baharu

KUCHING: Suruhanjaya Syarikat Malaysia (SSM) hari ini melakar satu lagi pencapaian dengan perasmian bangunan pejabat baharu miliknya di Sarawak.

Pejabat SSM  Sarawak yang baharu di Bangunan City Square, Jalan Pending ini telah dirasmikan oleh Menteri Perdagangan Dalam Negeri dan Hal Ehwal Pengguna (KPDNHEP), Dato Sri Alexander Nanta Linggi pada pukul 10 pagi ini.

Bangunan pejabat yang berkeluasan 48,986 kaki persegi ini merupakan fasiliti yang dapat menggalakkan lebih ramai usahawan di Sarawak mendaftarkan entiti perniagaan mereka di bawah akta yang dikawalselia oleh SSM.

Pembukaan pejabat baharu SSM ini membuktikan bahawa SSM sentiasa peka dan mengambil berat keperluan komuniti perniagaan terutamanya di negeri ini, di samping dapat memberikan kemudahan terbaik kepada komuniti niaga di Sarawak.

Untuk makluman, Pejabat Pendaftar Syarikat di Sarawak mula beroperasi pada 1967 di Electra House Kuching dan telah berpindah ke Bangunan Bank Negara pada 1978.

Seterusnya, pada April 2004, SSM berpindah ke Bangunan Sultan Iskandar, Simpang Tiga sebelum berpindah lagi ke Wisma Sarawak Timber Association (STA).

Pada 7 Ogos 2017, SSM Sarawak telah berpindah masuk ke bangunan yang serba moden ini, yang terletak di City Square, Jalan Pending.

Bangunan berkeluasan 49,000 kaki persegi ini, menjadi kebangaan semua warga SSM yang kini tidak perlu lagi menyewa bagi menawarkan perkhidmatan terbaik kepada komuniti niaga di Sarawak.

Menurut statistik SSM, sehingga 31 Oktober 2022, terdapat sebanyak 94,229 syarikat dan 3,158 PLT di Sarawak yang berdaftar dengan SSM.

Semasa program berlangsung, Alexander turut menyampaikan dan menyaksikan persembahan agihan Wakalah Zakat Korporat SSM serta sumbangan Tanggungjawab Sosial Korporat (CSR) SSM kepada 15 rumah kebajikan berjumlah RM75,000.

Turut hadir ialah Timbalan Menteri di Pejabat Premier Sarawak (Hal Ehwal Korporat, Penerangan dan Unit Komunikasi Awam Sarawak) yang juga bekas Anggota SSM, Datuk Abdullah  Saidol, Ketua Pegawai Eksekutif SSM, Datuk Nor Azimah Abdul Aziz, Anggota SSM, Kilat Beriak, dan bekas Anggota SSM, Tan Kee Heng.

Oleh NUR AIN OTSMAN

See author's posts


Kembalikan Sibu kepada GPS

AKUN GIMAN

SIBU: Ubah Sibu dan kembalikannya untuk bersama dalam kerajaan diterajui Gabungan Parti Sarawak (GPS).

Itu pesanan Premier Sarawak, Datuk Patinggi Tan Sri Abang Johari Tun Openg yang mahu penduduk Sibu memberi sokongan penuh kepada calon GPS pada Pilihan Raya Umum ke-15 (PRU-15) kali ini.

Pengerusi GPS itu berkata, kerajaan gabungan itu akan mampu mengubah Sibu sama seperti mengubah Sibujaya menjadi kawasan membangun sebelum ini.

“Orang ramai perlu meletakkan Sibu dalam kerajaan. Berikah sokongan penuh untuk memenangi kesemua 31 kerusi pada PRU-15 ini,” katanya.

Beliau berkata demikian ketika berucap pada majlis Sarawakku Sayang 2022 di Dewan Suarah Sibu, hari ini.

Abang Johari berkata, pelbagai rancangan pembangunan sudah disediakan termasuk, jalan baharu menghubungkan Sibujaya dengan Kong Yit Khim, jalan menghubungkan bulatan Jalan Aman ke Jalan Tunku Abdul Rahman, jalan menghubungkan Jalan Ulu Sungai Merah ke Jalan Tunku Abdul Rahman dan Jalan Teku Pasai Siong ke kawasan Kemunyang.

Menurutnya, laluan Salim – Jalan Kong Yit Khim akan ditukar kepada dua lorong dan terdapat pembangunan untuk Bukit Assek dan bahagian tengah Sibu.

“Ini bukan sekadar cakap-cakap, tetapi kerajaan GPS akan dapat melaksanakannya. Percayalah, ia akan mengambil masa. Saya mempunyai perunding bertauliah, perunding tempatan dan antarabangsa yang telah melakukan projek di Holland, Denmark dan Singapura. Mereka akan merancang untuk Sibu dan ia akan mengambil masa.

“Tetapi, aspirasi kami untuk Sibu ialah kami mahu Sibu menjadi destinasi pelancongan seperti yang berlaku kepada Amsterdam di Belanda. Ia akan memerlukan dana yang besar, tetapi dalam satu tempoh masa, kita boleh membangunkan Sibu,” katanya.

Abang Johari berkata, ketika menjadi Menteri Perumahan, beliau melihat visi untuk mentransformasikan Sibujaya dan kini Sibujaya sudah berubah menjadi sebuah bandar yang cergas seperti hari ini.

“Justeru, saya mahukan transformasi yang sama untuk Sibu. Jika saya boleh mengubah Sibujaya, saya pasti, kita sebagai satu pasukan, kita boleh mengubah Sibu sendiri,” katanya.

Katanya, sudah ada angin perubahan untuk Sibu bagi kemajuan positif dan menggesa orang ramai memberi mandat kepada calon GPS Clarence Ting dan Wong Ching Yong untuk mewakili Sarawak di Parlimen.

“Saya yakin masa depan Sarawak dan Sibu akan cerah untuk generasi akan datang,” katanya.

Menurutnya, kerajaan GPS telah mencapai begitu banyak perkara termasuk mendapatkan kembali haknya di bawah Perjanjian Malaysia 1963 (MA63), membina jambatan yang menghubungkan setiap bahagian Sarawak, meningkatkan hasil dan sebagainya.

“GPS bercita-cita membina impian Sarawak untuk rakyat Sarawak dan menjadikan negeri itu sebuah negeri maju menjelang 2030.

“Setakat ini, orang ramai menyedari bahawa Sarawak mempunyai dasar yang baik mengenai tenaga,” katanya.

Pada majlis itu, Abang Johari turut memberi sejumlah RM1.5 juta kepada dua sekolah rendah Cina iaitu SJK(C) Kiew Nang dan SJK(C) Dung Sang.

See author's posts


Awang Tengah pantau stok bekalan makanan

ADENG IDRUS

LAWAS: Rakyat perlu tenang dan mematuhi arahan PKPB dalam usaha memutuskan rangkaian wabak Covid-19 di daerah Lawas.

Pada masa yang sama, kerajaan Sarawak akan memastikan bekalan makanan asas akan tetap mencukupi khususnya menjelang sambutan Hari Raya Puasa dan Hari Gawai.

Timbalan Ketua Menteri, Datuk Amar Awang Tengah Ali Hassan berkata demikian ketika melakukan pemeriksaan stok bekalan makanan di daerah Lawas dan Bahagian Limbang.

Beliau juga meminta Kementerian Perdagangan Dalam Negeri dan Hal Ehwal Pengguna (KPDNHEP) Limbang Sarawak membuat pemantauan harian terhadap bekalan makanan.

Manakala sebanyak 2,285 pemeriksaan premis perniagaan termasuk peringkat pengilang, pemborong dan peruncit telah dilaksanakan.

Oleh itu beliau memberi jaminan stok bekalan barangan keperluan asas sepanjang bulan Ramadan dan menjelang perayaan Hari Raya Aidilfitri dan Gawai adalah mencukupi.

Bagi daerah Lawas, KPDNHEP telah menjelaskan beberapa jenis barangan dan stok yang dipantau oleh kementerian adalah seperti telur ayam dengan purata stok semasa ketika ini adalah sebanyak 242,400 biji.

Stok untuk ayam daging mempunyai purata stok semasa ketika ini adalah sebanyak 10,350 kg.

Bagi bekalan minyak masak pula menyaksikan purata stok semasa ketika ini adalah sebanyak 95.7 metrik tan.

Keperluan lain seperti tepung gandum dengan purata stok semasa ketika ini adalah sebanyak 21.4 metrik tan, gula pula terdapat purata stok semasa ketika ini adalah sebanyak 31.4 metrik tan.

Bekalan beras adalah dengan purata stok semasa ketika ini adalah sebanyak 118.9 metrik tan dan Gas LPG mempunyai purata stok semasa ketika ini adalah sebanyak 3,091 tong.

Pemeriksaan dan pemantauan di premis perniagaan akan terus dipertingkatkan sepanjang tempoh pelaksanaan PKPB bagi menentukan bekalan barangan makanan asas mencukupi dan dijual pada harga berpatutan terutamanya menjelang musim perayaan Hari Raya Aidilfitri dan Gawai Dayak akan datang.

Bekalan barang makanan keperluan asas penduduk di pedalaman di pusat jualan Point Of Sale tidak akan terjejas kerana kuota pada bulan Mei akan ditambah dengan kuota bagi bulan Jun.

Untuk rekod statistik, bagi 1 Januari sehingga 13 Mei 2020, KPDNHEP Limbang Sarawak yang melaksanakan pemeriksaan ke atas 2,285 premis perniagaan meliputi bandar dan luar bandar, telah menghasilkan keseluruhan sebanyak 31 kes dengan nilai rampasan sebanyak RM 1,489,684.95 dan jumlah kompaun sebanyak RM 3,250.00.

Sepanjang tempoh PKP dan PKPB dari 18 Mac hingga 15 Mei 2020 KPDNHEP Limbang Sarawak merekodkan sebanyak 2 kes dengan nilai rampasan RM 567.90 dan nilai kompaun RM 2,000.00.

KPDNHEP Limbang Sarawak tidak akan berkompromi dengan mana-mana peniaga yang mengambil kesempatan dalam tempoh pelaksanaan PKPB ini dan akan menyiasat semua aduan pengguna yang dikemukakan kepada pihak kementerian.

Peniaga juga dinasihatkan tidak mengambil kesempatan dengan mengaut keuntungan yang tidak munasabah atau terlalu tinggi dan turut dinasihatkan untuk mengamalkan perniagaan yang beretika dengan tidak menaikkan harga barangan sesuka hati. Jika didapati ada peniaga yang mencatut atau ingkar, tindakan tegas akan diambil.

Sebarang aduan boleh disalurkan melalui talian hotline Kementerian di 1-800-886-800 atau Portal e-aduan kpdnhep di http://e-aduan.kpdnhep.gov.my atau di talian Whatsapp 019-2794317 atau hadir sendiri di mana-mana pejabat Kementerian yang berhampiran supaya tindakan sewajarnya boleh diambil.

Sepanjang tempoh PKP ini, bilik gerakan Enforcement Command Centre (ECC) KPDNHEP Limbang dan Lawas Sarawak dibuka dari jam 8.00 pagi hingga 5.30 petang setiap hari dan boleh dihubungi untuk menyalurkan apa-apa aduan seperti talian di PPDNHEPLIMBANG – 085-217414 atau PPDNHEP LAWAS – 085-283650.

Turut sama dalam pemeriksaan tersebut ialah ADUN Batu Danau, Paulus Palu Gumbang, Residen Bahagian Limbang, Ir Ahmad Denney Ahmad Fauzi, Pegawai Daerah Lawas, Ladin Atok dan pegawai daripada KPDNHEP Bahagian Limbang.

See author's posts


Restoran Asia 2021 pamer cita rasa Sarawak

Acara Lawatan ke Restoran Asia 2021 dilihat sebagai platform terbaik dalam mempromosikan produk kulinari Sarawak kepada dunia luar sekali gus menyumbang kepada peningkatan industri pelancongan di negeri ini.

Diadakan di Pusat Konvensyen dan Pameran Ekspo Marina Bay Sands di Singapura bermula 18 hingga 20 November, kesemua pengunjung akan merasai sendiri pengalaman baharu keunikkan cita rasa masakkan masyarakat di Sarawak yang berbilang kaum.

Pelbagai produk jenama Sarawak akan dipamerkan termasuk pes Laksa Sarawak, ketam kulit lembut, sarang burung, sambal ikan salai, madu Borneo, beras bewarna Kenyalang, teh tempatan serta produk lada.

Pengurus Pejabat Perdagangan dan Pelancongan Sarawak Singapura (STATOS), TC Tan memberitahu, acara berkenaan merupakan anjuran daripada Persatuan Restoran Singapura dengan kerjasama Perkhidmatan Pengurusan Persidangan dan Pameran.

Katanya, acara itu bakal menggabungkan acara- acara antarabangsa seperti ‘Coffee Tea Asia’, ‘Café Asia’ serta ‘Sweets and Bakes Asia’ 2021 selain mempamerkan produk perdagangan yang membolehkan pembeli melihat, mengalami, menguji serta merasai produk Industri Makanan dan Minuman (F&B) dari Sarawak.

“Ini adalah masa yang tepat untuk Sarawak mendapatkan tempahan eksport baharu selari dengan pengumuman Kuching mendapat pengiktirafan sebagai Bandar Gastronomi Kreatif daripada Pertubuhan Pendidikan, Saintifik dan Kebudayaan Pertubuhan Bangsa-Bangsa Bersatu (UNESCO).

“Kami gembira kerana enam wakil industri akan menyertai kami secara peribadi pada pameran pertama ini sejak penularan pandemik Covid-19 tahun lalu manakala sejumlah 20 syarikat lagi telah memberikan sampel produk dan maklumat mereka kepada kami,” katanya dalam satu kenyataan baru-baru ini.

Dalam pada itu, beberapa produk yang dipamerkan katanya, juga sudah tersedia di Singapura kecuali Bakery Fats dan Terung Asam kini dalam proses sedang dieksport pertama kali ke Singapura.

Dalam pada itu kata TC, STATOS juga dapat menyediakan ruang gerai fizikal percuma dan pemasaran dalam talian melalui pameran maya untuk Syarikat Pengeluaran Makanan Sarawak yang layak dan berminat yang disediakan oleh Kerajaan Sarawak.

Sementara itu, Ketua Pegawai Eksekutif STATOS, Chew Chang Guan berkata, acara pameran berkenaan merupakan satu lagi platform untuk STATOS memudahkan serta menyokong usahawan Perusahaan Kecil dan Sederhana (PKS) tempatan meluaskan perniagaan ke pasaran antarabangsa.

Jelasnya, STATOS sentiasa komited dalam usaha mencari produk baharu untuk dipamerkan kepada dunia luar.

“Bagi mereka yang terlepas dalam Restaurant Asia 2021 nanti digalakkan untuk menghubungi STATOS kerana masih banyak lagi acara yang akan datang bakal diadakan nanti,” ujarnya.

STATOS merupakan inisiatif baharu Kerajaan Sarawak dalam usaha mengukuhkan dan membangunkan hubungan perdagangan, pelaburan dan pelancongan baharu antara Singapura, Sarawak dan seluruh dunia.

Oleh SYAMIMI HUSNA

See author's posts


Lutsenko menang peringkat enam,Yates kekal jersi

ALEXEY Lutsenko dari Astana memenangi peringkat keenam Jelajah Perancis semalam dengan melengkapkan ‘breakaway’ panjang di atas dua gunung di Taman Negara Cevennes.

Pelumba dari Britain, Adan Yates mengekalkan jersi kuning pendahulu keseluruhan walaupun ada terdapat cabaran lewat daripada pelumba Perancis, Julian Alaphilippe untuk merampasnya kembali dengan kayuhan pecutan ke penghujung yang merapatkan kembali jarak untuk beberapa saat.

“Ini berjalan dengan baik, dengan melepaskan diri daripada penunggang hebat lain yang perlu kami kendalikan, tetapi hari yang baik untuk kami,” kata Yates.

“Esok semestinya mudah,” kata Yates ketika ditanya mengenai peringkat mendatar pada Sabtu, yang mana dia berkemungkinan akan mengekalkan kedudukan keseluruhan.

Tidak ada cubaan memintas lain daripada pasukan pilihan di peringkat gunung. Perlumbaan, yang akan berakhir di Paris pada 20 September, masih jauh.

Lutsenko dari Kazakhstan, memulakan perlumbaan lebih lima minit di belakang Yates ketika peloton meninggalkan wilayah Ardeche.

Dia menyertai kumpulan yang melakukan ‘breakaway’ termasuk juara Olimpik, Greg Van Avermaet dengan basikal emasnya, yang menduduki tempat ketiga ketinggalan 55 di belakang.

Pelumba dari Sepanyol, Jesus Herrada berada di kedudukan kedua.

“Itu kemenangan paling indah dalam karier saya,” kata juara kebangsaan Kazakhstan, yang juga memenangi peringkat Vuelta.

“Ia juga penting bagi pasukan Astana saya.”

Lutsenko tidak goyah di peringkat pendakian terakhir.

“Menuju garisan penamat saya tahu Herrada tidak dapat memintas saya,” katanya.

Alaphilippe kehilangan jersi kuning pada hari Rabu setelah pengambilan botol air lewat yang menyebabkannya dikenakan penalti 20 saat. – AFP

See author's posts